Πως η κλιματική αλλαγή συνέβαλε στην μανία του τυφώνα Χάρβεϊ -\nΑρχική » Πως η κλιματική αλλαγή συνέβαλε στην μανία του τυφώνα Χάρβεϊ\nΠως η κλιματική αλλαγή συνέβαλε στην μανία του τυφώνα Χάρβεϊ\nαπό Άρδην - Ρήξη 31 Αυγούστου 2017\nΔιάφοροι παράγοντες συνήργησαν ώστε να καταστήσουν τόσο καταστροφικό τον τυφώνα Χάρβεϊ στο Τέξας, και οι ανερχόμενες θερμοκρασίες είναι κατά πάσα πιθανότητα μέρος του προβλήματος.\nτου Graig Welch\nNational Geographic, 28 Αυγούστου 2017\nΤο θανατηφόρο κοκτέιλ ανέμων και νερού του τυφώνα Χάρβεϊ, χτύπησε την 4η μεγαλύτερη πόλη των ΗΠΑ με μια άνευ προηγουμένου σφοδρότητα.\nΚαι ενώ οι επιστήμονες επιμένουν ότι κανένα μεμονωμένο καιρικό συμβάν δεν μπορεί να καταλογιστεί στην κλιματική αλλαγή, δύο αιώνες καύσης ορυκτών καυσίμων από τον άνθρωπο έχουν μεταβάλει τις θερμοκρασίες του περιβάλλοντος αρκετά, ώστε σχεδόν σίγουρα να επιδεινώσουν την ένταση και της συγκεκριμένης καταιγίδας.\n«Σε γενικές γραμμές, ο τρόπος προσέγγισης είναι ο εξής: Η κλιματική αλλαγή έχει μεταβάλει το περιβάλλον και οτιδήποτε συμβαίνει εντός του», λέει ο Κέβιν Τρένμπερθ, ένας από τους κορυφαίους επιστήμονες του Εθνικού Κέντρου Ατμοσφαιρικών Ερευνών του Κολοράντο. «Όταν επηρεάζεται η φυσική μεταβλητότητα του κλίματος, και δημιουργηθούν οι κατάλληλες συνθήκες, μπορεί να προκύψει μια καταιγίδα η οποία θα είναι σφοδρότερη του αναμενόμενου»\nΣτην περίπτωση του Χάρβεϊ, που ρίχνει ποταμούς νερού μέσα και γύρω από το Χιούστον, απειλώντας εκατομμύρια ανθρώπους με καταστροφικές πλημμύρες, θα αλληλεπιδράσουν τουλάχιστον τρεις προβληματικοί παράγοντες: Η ένταση της καταιγίδας ενισχύθηκε αιφνίδια, αυτή καθηλώθηκε γεωγραφικά σε ένα σημείο, και αναμένεται να ρίχνει ποσότητες-ρεκόρ επί πολλές ημέρες.\nΙδού το πως οι επιστήμονες εξηγούν το γιατί αυτοί οι παράγοντες συνδυάστηκαν ταυτόχρονα.\nΤι κρύβεται πίσω από την σφοδρότητα\nΟι τυφώνες τείνουν να αποδυναμώνονται καθώς προσεγγίζουν την στεριά, καθώς χάνουν την πρόσβαση στην ζεστή και υγρή ατμόσφαιρα του ωκεανού, η οποία τους δίνει την ενέργειά τους. Η ταχύτητα των ανέμων του Χάρβεϊ, επιταχύνθηκε κατά 45 μίλια/ώρα τις τελευταίες 24 ώρες πριν να προσεγγίσει την στεριά, σύμφωνα με τα στοιχεία που δημοσιοποίησε το Εθνικό Κέντρο Τυφώνων.\nΕνώ κάτι τέτοιο δεν είναι πρωτάκουστο, η πιθανότητα να αυξηθεί η ταχύτητα του ανέμου πολλαπλασιάζεται ραγδαία σε ζεστότερα περιβάλλοντα, λέει ο Κέρυ Εμάνουελ, καθηγητής των επιστημών της Ατμόσφαιρας στο Ινστιτούτο Τεχνολογίας της Μασαχουσέτης, ο οποίος νωρίτερα μέσα στον χρόνο δημοσιοποίησε μια ρηξικέλευθη μελέτη πάνω στις δυναμικές αλλαγών στις ταχύτητες του ανέμου των τυφώνων.\n«Οι τυφώνες αντλούν την δύναμή τους από την εξάτμιση των θαλάσσιων υδάτων», λέει ο Εμμάνουελ. «Το νερό εξατμίζεται ταχύτερα στις θερμότερες επιφάνειες».\nΟ Εμμάνουελ ανέλυσε την ανάπτυξη 6.000 προσομοιωμένων καταιγίδων, συγκρίνοντας το πως θα συμπεριφέρονταν υπό τις ιστορικές συνθήκες του 20ού αιώνα, με το πως θα συμπεριφερθούν στον 21ο, εάν οι εκπομπές διοξειδίου συνεχίσουν να αυξάνονται. Το αποτέλεσμα: Μια καταιγίδα που αυξάνει την έντασή της κατά 60 κόμβους μέσα στο τελευταίο 24ώρο πριν χτυπήσει την στεριά, είχε πιθανότητες να συμβεί 1 ανά 100 χρόνια στον 20ο αιώνα. Στα τέλη του 21ου, οι πιθανότητες αυξάνονται σε 1 ανά 10 χρόνια.\nΟι επιστήμονες γνώριζαν επί δεκαετίες ότι η μέγιστη ένταση των καταιγίδων θα αυξηθεί με την άνοδο της θερμοκρασίας. Εκτός όμως από αυτό, μειώνεται και το διάστημα που απαιτείται για φτάσει η καταιγίδα σε τέτοιες ταχύτητες. Και οι θερμοκρασίες κατά το αποκαλόκαιρο στον Κόλπο του Μεξικού είναι περίπου 2 βαθμούς φαρενάιτ κατά μέσο όρο ζεστότερες απ’ ό,τι πριν 30 χρόνια, λέει ο Αντρέας Πέιν, του Εθνικού Κέντρου Ατμοσφαιρικών Ερευνών.\n«Εάν θέλεις το αυτοκίνητό σου να επιταχύνει γρήγορα, σανιδώνεις το γκάζι» λέει ο Εμμάνουελ. «Εάν επιμείνεις, θα φτάσει στην μέγιστη ταχύτητά του. Εάν αλλάξεις ένα Βόλκσβαγκεν με ένα Φεράρι, θα αυξηθεί τόσο η επιτάχυνση, όσο και η μέγιστη ταχύτητα».\nΚαι άλλοι αναλυτές, όπως ο Μάικλ Βένερ, διαπρεπής επιστήμονας στο Τμήμα Ενέργειας του Εθνικού Εργαστηρίου Λώρενς του Μπέρκλεϊ, ο οποίος υποστηρίζει ότι πολλοί τυφώνες κατηγορίας 4 και 5 πλέον αναπτύσσουν μια τελευταία επιτάχυνση των ανέμων πριν χτυπήσουν την στεριά, και λέει ότι είναι «πολύ πιο πιθανόν» να συνεισέφερε η κλιματική αλλαγή σε αυτήν την επιτάχυνση της τελευταίας στιγμής του Χάρβεϊ, προσθέτοντας ότι η εκτίμησή του είναι μάλλον συντηρητική.\nΗ πιο καταστροφική πλευρά του Χάρβεϊ αφορούσε τις τεράστιες ποσότητες βροχής που έπεσαν. Σε μερικές περιοχές οι βροχοπτώσεις αναμένονται να φτάσουν τα 100 και πλέον εκατοστόμετρα σε λιγότερο από μια βδομάδα, γεγονός που αποτελεί ρεκόρ σε πανεθνικό επίπεδο. Αυτό το νερό έρχεται από την επιφάνεια της θάλασσας και από την ατμόσφαιρα.\n«Θεωρήστε τους ωκεανούς μια ανεξάντλητη πηγή υδρατμών» λέει ο Πρέιν. «Ο Χάρβεϊ ρουφάει από αυτόν και τα ρίχνει στο Τέξας».\nΚαθώς ο πλανήτης ζεσταίνεται, οι βροχοπτώσεις αυξάνονται σε όλες τις περιοχές μεσαίας υψομετρικής διαφοράς. Όπως και με την σφοδρότητα των τυφώνων, η θερμότητα που δημιουργείται στην επιφάνεια της θάλασσας από την αλλαγή του κλίματος επιτρέπει στην καταιγίδα να απορροφήσει περισσότερους υδρατμούς. Και καθώς η ατμόσφαιρα γίνεται επίσης πιο ζεστή, αυξάνεται και η χωρητικότητά της.\nΌλοι οι επιστήμονες με τους οποίους ήρθε σε επαφή το National Geographic συμφώνησαν ότι το επίπεδο της βροχόπτωσης του Χάρβεϊ αυξήθηκε από την άνοδο της θερμοκρασίας που έχουν προκαλέσει οι εκπομπές διοξειδίου από τον άνθρωπο.\nΟ Βένερ λέει ότι η ‘κατώτατη εκτίμηση’ για την αύξηση των βροχοπτώσεων ως αποτέλεσμα της επίδρασης της κλιματικής αλλαγής στην θερμοκρασία, είναι περίπου 10% με 15%\n«Το κύριο ζήτημα είναι οι βροχοπτώσεις – δεν υπάρχει αμφιβολία», λέει. «Σε ότι κι αν έχουμε πειραματιστεί μέχρι σήμερα, έχει δείξει ότι σε τέτοιες συνθήκες οι βροχοπτώσεις αυξάνονται. Έχουμε κάνει πάμπολλες προσομοιώσεις, και σε κάθε μια από αυτές το αποτέλεσμα λέει ότι θα βρέχει περισσότερο».\nΟ Τρένμπερθ λέει ότι από μόνη της η κλιματική αλλαγή αυξάνει τις βροχοπτώσεις κατά 5%-10%. Αλλά εάν μια καταιγίδα ξεσπάσει σε μια περίοδο όπου και ο ωκεανός θερμαίνεται σε μη φυσιολογικές θερμοκρασίες, αυτό μπορεί να διπλασιάσει τον αντίκτυπο στις βροχοπτώσεις. Στην πραγματικότητα, ο συνδυασμός της κλιματικής αλλαγής και των φυσικών μεταβολών που συμβαίνουν μπορεί να αυξήσει τις βροχοπτώσεις ακόμα περισσότερο από ό,τι εκτιμάται.\n«Μερικά πειράματα που έχουμε κάνει δείχνουν ότι αυτοί οι παράγοντες αυτοτροφοδοτούνται πολλαπλασιάζοντας τα αποτελέσματά τους ακόμα περισσότερο», λέει.\nΣτην πραγματικότητα, ο ξηρός αέρας που βρίσκεται πάνω από την στεριά βοηθάει για την ανακοπή των καταιγίδων. Ο Χάρβεϊ, όμως, στην πραγματικότητα τραβάει και πάλι πίσω το νερό που ρίχνει στην στεριά, καθώς αυτό εξατμίζεται και πάλι προς την ατμόσφαιρα. Κατά μια έννοια, δηλαδή, ο τυφώνας θρέφει τον εαυτό του.\nΚαθηλωμένος σ’ ένα σημείο\nΒέβαια, η ένταση της βροχής δεν θα είχε τέτοιες συνέπειες εάν η καταιγίδα συνέχιζε να κινείται. Αλλά στην περίπτωση του Χάρβεϊ οι Τεξανοί δεν είναι τόσο τυχεροί. Η καταιγίδα έχει σταματήσει στην περιοχή τους.\n«Το κρίσιμο με τον Χάρβεϊ είναι η στατικότητά του – κινείται ελάχιστα», λέει ο Πρέιν. «Ρίχνει όλο αυτό το νερό στο ίδιο σημείο».\nΜέχρι τώρα, οι επιστήμονες υποστηρίζουν ότι δεν φαίνεται να υπάρχει κάποια επίδραση της κλιματικής αλλαγής σε αυτήν την εξέλιξη. Πρόκειται για καθαρή κακοτυχία.\nΟι άνεμοι που μεταφέρουν τον Χάρβεϊ είναι ασθενείς. Και σαν να μην έφτανε αυτό, δυο συστήματα υψηλής πίεσης που εξελίσσονται Βόρεια και Νοτιοδυτικά πιέζουν τον Χάρβεϊ αντίρροπα, με συνέπεια να αποτρέπεται η μετακίνηση του τυφώνα.\nΤα στατικά κλιματικά συστήματα σχετίζονται συχνά με ακραία καιρικά φαινόμενα. Ο Πρέιν υποστηρίζει ότι κάτι τέτοιο μπορεί να οδηγήσει σε καταστροφές. Έτσι συνέβη με τον θανάσιμο καύσωνα του Σικάγο το 1995, όπου ένα σύστημα υψηλής πίεσης καθηλώθηκε στην ίδια τοποθεσία για μέρες. Και επίσης, αυτός ο παράγοντας είχε την επίδρασή του στις πλημμύρες του Κολοράντο του 2013, αλλά και στην πρόσφατη ξηρασία της Καλιφόρνια.\nΕίναι πιθανόν, και αναμενόμενο για ορισμένους επιστήμονες, ότι η κλιματική αλλαγή εν τέλει θα αποδυναμώσει περαιτέρω τα ρεύματα των ανέμων. Και αυτό δυνητικά θα μπορούσε να λειτουργήσει πολλαπλασιαστικά σε τέτοια φαινόμενα, επιτρέποντας στις καταιγίδες να καθηλώνονται περισσότερο. Αλλά μέχρι στιγμής δεν υφίσταται κανένα τεκμήριο για κάτι τέτοιο.\nΟ Βένερ το θέτει διαφορετικά «αν υπάρχει κάποια ένδειξη, αυτή είναι πολύ αδύναμη και δεν μπορέσαμε ακόμα να την εντοπίσουμε». Αυτό που εννοεί είναι ότι τα μοτίβα κυκλοφορίας που μετακινούν τυφώνες σαν τον Χάρβεϊ έχουν αποδυναμωθεί τα τελευταία χρόνια, αλλά αυτή η αλλαγή προέκυψε πολύ πρόσφατα. Και το γεγονός αυτό έχει οδηγήσει τους επιστήμονες να αμφιβάλλουν για το εάν συνδέεται με την κλιματική αλλαγή.\nΣε ένα δημοσίευμά του στο Facebook ο επιστήμονας του κλίματος στο Πανεπιστήμιο του Penn State, Μάικλ Μαν ισχυροποίησε αυτό το ενδεχόμενο. Συμφώνησε ότι οι ασθενείς άνεμοι απέτυχαν να μετακινήσουν τον τυφώνα πίσω προς την θάλασσα, επιτρέποντάς τον να «κινείται μπρος πίσω δίχως καμία κατεύθυνση», και είπε ότι μια σύνδεση με την κλιματική αλλαγή δεν είναι σήμερα βέβαιη, ωστόσο, οι προσομοιώσεις επιβεβαιώνουν αυτήν την συμπεριφορά καθώς αυξάνονται οι επιδράσεις της κλιματικής αλλαγής…\nΑΠΛΗ ΛΟΓΙΚΗ 31 Αυγούστου 2017 - 21:06\nΜα σύμφωνα με τον Τραμπ, τον αντιπρόεδρό του Πενς και σχεδόν σύσσωμο το Ρεπουμπλικανικό Κόμμα που τους στηρίζει στο Κογκρέσο δεν υπάρχει κλιματική αλλαγή. Κόλπο των Κινέζων και της ελίτ της παγκοσμιοποίησης είναι…\nΉ μήπως όχι; And in any case let’s just make America great again even if we have to f__k the world up along the way!\nΓΚΥ 1 Σεπτεμβρίου 2017 - 14:38\nhttps://athens.indymedia.org/post/1577213/, μια αντίστοιχη δημοσίευση επίσης ενδιαφέρουσα\nΑΠΛΗ ΛΟΓΙΚΗ 1 Σεπτεμβρίου 2017 - 17:22\nκι άλλη μία ενδιαφέρουσα εδώ:


Ψάχνει αντίδραση στη Βιτόρια ο Ολυμπιακός - Euroleague - Novasports.gr\nΨάχνει αντίδραση στη Βιτόρια ο Ολυμπιακός\nΟ Ολυμπιακός καλείται να παρουσιάσει αντίδραση και να φύγει από τη Βιτόρια με τη νίκη, στην εκτός έδρας αναμέτρηση με την Μπασκόνια, για την τέταρτη αγωνιστική της Euroleague (22:00 Novasports2HD).\n25/10/2019 • 10:55\nΟ Ολυμπιακός καλείται να παρουσιάσει αντίδραση και να φύγει από τη Βιτόρια με τη νίκη, στην εκτός έδρας αναμέτρηση με την Μπασκόνια, για την τέταρτη αγωνιστική της Euroleague (22:00 Novasports2HD). Δείτε στις 21:00 από τη Web TV του Novasports.gr το pre game της αναμέτρησης, ενώ στις 22:00 ακούστε σε ηχητική μετάδοση την εξέλιξή της. Στις 00:00 θα μπορέσετε να δείτε το post game του αγώνα, με τις δηλώσεις των πρωταγωνιστών και όλο το ρεπορτάζ της αναμέτρησης.\nΟι Πειραιώτες δεν έχουν περιθώρια για νέες απώλειες και ψάχνουν την επιστροφή στις καλές εμφανίσεις στη “Φερνάντο Μπουέσα Αρένα”, εν όψει και της δύσκολης συνέχειας, καθώς ακολουθούν οι ΤΣΣΚΑ Μόσχας (εκτός), Μακάμπι Τελ Αβίβ (εντός) και Αναντολού Εφές (εντός).\nΟ Κεστούτις Κεμζούρα δεν αντιμετωπίζει προβλήματα και θα αποφασίσει πριν την έναρξη του αγώνα, για το ποιος παίκτης θα μείνει εκτός δωδεκάδας. Από την άλλη πλευρά, οι γηπεδούχοι έχουν και αυτοί 1-2 νίκες και εμφανίζονται αποφασισμένοι εν όψει της συγκεκριμένης αναμέτρησης. Από την πλευρά των γηπεδούχων θα απουσιάσει ο Τζέισον Γκρέιντζερ, ο οποίος είναι τραυματίας.\nΟ Ολυμπιακός έχει την προϊστορία με το μέρος του, καθώς στις προηγούμενες 38 αναμετρήσεις των δυο ομάδων μετράει 23 νίκες έναντι 15 των αντιπάλων του. Οι Πειραιώτες μετρούν επτά νίκες στην έδρα της Μπασκόνια, η οποία έχει πανηγυρίσει δώδεκα φορές σε 19 εντός έδρας ματς κόντρα στους “ερυθρόλευκους”, από την πλευρά της. Διαιτητές της αναμέτρησης θα είναι οι Νταμίρ Γιαβόρ (Κροατία), Μεντί Ντιφαλά (Γαλλία) και Μικέλε Ρόσι (Ιταλία).


Στις 27 Σεπτεμβρίου 1999 αρχίζει στο Λονδίνο η δίκη του Πινοσέτ - POPAGANDA\nΟ Αουγούστο Πινοσέτ ήταν στρατιωτικός και πολιτικός δικτάτορας της Χιλής. Αποφοίτησε από τη στρατιωτική ακαδημία του Γενικού Επιτελείου της Χιλής το 1951. Στο διάστημα από το 1956 έως το 1958, υπηρέτησε ως στρατιωτικός ακόλουθος της χώρας του στις ΗΠΑ. Το 1973 έγινε αρχηγός του στρατού. Κατέλαβε την εξουσία στις 11 Σεπτεμβρίου 1973 με στρατιωτικό πραξικόπημα ανατρέποντας την εκλεγμένη σοσιαλιστική κυβέρνηση του Σαλβαδόρ Αγιέντε. Στις 27 Ιουνίου 1974 αυτοανακηρύχθηκε Πρόεδρος και κατάργησε το σύνταγμα της χώρας. Στις 11 Μαρτίου 1990 όμως παραιτήθηκε από πρόεδρος αλλά κράτησε την θέση του ως αρχηγός των ένοπλων δυνάμεων.\nΤο καθεστώς του Πινοσέτ κατάργησε τις ατομικές και πολιτικές ελευθερίες το λαού και μεθόδευσε την εξουδετέρωση των αντιπάλων του με τη χρήση ωμής βίας. Παρά τη στυγνή δικτατορία του , με δολοφονίες, μαζικές εκτοπίσεις και φυλακίσεις , μόνο από το 1983 και μετά ο χιλιανός λαός άρχισε να αντιδρά, κυρίως λόγω των μεγάλων οικονομικών προβλημάτων που αντιμετώπιζε η χώρα.Το 1988, ύστερα από διεθνείς πιέσεις, διοργάνωσε δημοψήφισμα στο οποίο οι Χιλιανοί είπαν όχι στην παραμονή του στην εξουσία , ωστόσο εκείνος ξεκαθάρισε ότι επρόκειτο να παραμείνει στην προεδρία της Χιλής μέχρι το 1990, ενώ παρέμεινε επικεφαλής του στρατού μέχρι και τις αρχές του 1998.\nΠαρόλο που υποστήριξε την Αγγλία στο πόλεμο με την Αργεντινή, τον Οκτώβριο του 1998 συνελήφθη στο Λονδίνο, μετά από επίσκεψη του σε ιδιωτική κλινική με σκοπό να εγχειρισθεί. Η Ισπανία είχε εκδώσει διεθνές ένταλμα σύλληψης εις βάρος του με κατηγορίες για μαζικές δολοφονίες και βασανιστήρια των πολιτικών του αντιπάλων. Τελικά όμως η Αγγλία στις 2 Μαρτίου 2000 επέστρεψε τον Πινοσέτ στην Χιλή αντί να τον παραδώσει στην Ισπανία με δικαιολογία την κακή του υγεία. Στις αρχές του 2005 το ανώτατο δικαστήριο της Χιλής για τις ίδιες κατηγορίες τoν αθώωσε. Στις 23 Νοεμβρίου 2005 ο Πινοσέτ κατηγορούμενος για φορολογικές απάτες τίθεται σε κατ’ οίκον περιορισμό. Στις 3 Δεκεμβρίου 2006 έπαθε καρδιακή προσβολή. Σε νοσοκομείο της πόλης του Σαντιάγο του έκαναν εγχείριση καρδιάς. Ο Α. Πινοσέτ πέθανε στις 10 Δεκεμβρίου 2006, σε ηλικία 90 ετών. Αξιοσημείωτο είναι ότι στην κηδεία του υπήρχαν δύο εξίσου μεγάλες νεκρώσιμες πομπές, μια με υποστηρικτές και μια με κατακριτές.


Η ΕΚΔΗΛΩΣΗ ΤΗΣ ΚΟΠΗΣ ΤΗΣ ΒΑΣΙΛΟΠΙΤΑΣ ΤΟΥ ΓΥΝΑΙΚΕΙΟΥ ΤΜΗΜΑΤΟΣ | kozani.topikasport.gr\nΣάβ, 11/02/2017 - 1:15πμ | system Original Article\nΤην ευκαιρία για λίγη χαλάρωση από τις προπονήσεις και τα παιχνίδια έδωσαν στις αθλήτριες του Γυναικείου τμήματος στα πλαίσια της κοπής της βασιλόπιτας για το 2017 σε νεανικό καφέ της Παύλου Μελά. Τις αθλήτριες του Γυναικείου και τον προπονητή τους, προϋπάντησαν τα μέλη του Δ.Σ. ο Πρόεδρος Δ.Παφίλης, ο Αντιπρόεδρος Γ.Ντέρος, η Γενική Γραμματέας Ο.Βαχτσεβάνου, ο Ταμίας Γ.Βασιλειάδης, το μέλος του Δ.Σ. Ι.Γκοβεδάρος και τα μέλη του Γ.Σ.Κοζάνης Κ.Λατσκούλης, Μ.Παπαχατζή και Π.Τσιάμη. Μέλος του Συλλόγου πρόσφερε σε όλες τις αθλήτριες με την είσοδό τους στο καφέ, από ένα τριαντάφυλλο.\nΤο κλίμα ήταν πολύ ευχάριστο, υπήρχε κέφι και πολλά χαμόγελα. Η διοίκηση πρόσφερε στις αθλήτριες καφέδες και χυμούς ανάλογα με τις προτιμήσεις τους και ακολούθως ο Πρόεδρος κ. Δημήτρης Παφίλης προλόγισε την κοπή της βασιλόπιτας. Ευχήθηκε στις αθλήτριες και στον προπονητή τους κ. Δ.Τιτέλη χρόνια πολλά και καλή χρονιά, τους συγχάρηκε για τις νίκες που έχουν κατακτήσει στο πρωτάθλημα της Β΄ Εθνικής της ΕΣΠΕΜ, τους είπε ότι η ήττα από τον Ποσειδώνα Βέροιας είναι σαν νίκη για την ομάδα μας, γιατί προήλθε από διαιτητική… παρέμβαση. Τέλος ευχήθηκε στις αθλήτριες που θα δώσουν φέτος εξετάσεις πανελλαδικές καλή επιτυχία. Μετά το σύντομο χαιρετισμό, όλες οι αθλήτριες χειροκρότησαν τον Πρόεδρο εμφανώς ικανοποιημένες και από τις ευχές του και από την εκδήλωση κοπής της βασιλόπιτας.\nΑπό τη Γυναικεία ομάδα έδωσαν το παρών οι αθλήτριες: Α.Γκουντιού, Μιμίκου, Καρυπίδου, Εμμανουηλίδου, Ο.Γκουντιού, Σαχπαζίδου, Καραποναρλίδου, Παφίλη, Δύντσικου, Τσιαούση, Πεχλιβανίδου, Βόντσα, Τσανακτσή, Φακίτσα, Ντομοπούλου, Φασούλα.\nΤυχερή δηλ. βρήκε το φλουρί η Ντομοπούλου. Σύμπτωση, καθώς και πέρσι το φλουρί έπεσε και πάλι στην ίδια αθλήτρια. Στην τυχερή αθλήτριά μας από τη Διοίκηση προσφέρθηκε ως δώρο ένα ρολόϊ και ένα άρωμα.


Basecamp: το απόλυτο Isuzu D-Max Arctic Trucks AT35 - isuzu d-max\nΗ one-off έκδοση του σκληροτράχηλου Isuzu D-Max Arctic Trucks AT35, είναι ένα μοναδικό αυτοκινούμενο τροχόσπιτο που ακούει στο όνομα «Basecamp».\nHard-top κάλλυμα καρότσας, αυτοκόλλητα γραφικά στο αμάξωμα και πλήθος στιλιστικών (και ουσιαστικών) στοιχείων στο κορυφαίο D-Max.\nΕπιπλέον προβολείς στη μάσκα και στην οροφή εξασφαλίζουν τη βελτιωμένη ορατότητα σε δύσκολες συνθήκες.\nΣυρόμενη προς τα έξω είναι η μικρή κουζίνα που υποστηρίζει τη διαβίωση του πληρώματος.\nΣτην σκηνή οροφής «iKamper SkyCamp Mini 3.0» θα διανυκτευρεύουν οι επιβάτες.\nΌλος ο συμπληρωματικός εξοπλισμός βρίσκεται τακτοποιημένος στη σχάρα οροφής «ARB Base Rack».\n8.376 Επισκέψεις στο άρθρο (25/5/2022)\nΠαίρνοντας ως βάση το κορυφαίο D-Max Arctic Trucks AT35, οι άνθρωποι της Isuzu δημιουργούν το «Basecamp», το απόλυτο Pick-Up όχημα, ένα σπέσιαλ αυτοκινούμενο τροχόσπιτο για εκτός δρόμου εξορμήσεις και αποστολές.\nΌταν το Isuzu D-Max γίνεται περιπετειώδης «καταυλισμός»!\nΤο «Basecamp» Isuzu D-Max Arctic Trucks AT35\nOne-off έκδοση του κορυφαίου D-Max\nΜε σκηνή οροφής και συρόμενη κουζίνα\nΤο απόλυτο αυτοκινούμενο τροχόσπιτο\nΤην έκθεση επαγγελματικών οχημάτων «CV Show» του Μπέρμιγχαμ επέλεξε η Isuzu Ην. Βασιλείου για να παρουσιάσει μια διαφορετική εκδοχή του ολοκαίνουργιου Isuzu D-Max Arctic Trucks AT35, η οποία έχει το κωδικό όνομα «Basecamp».\nOne-off του D-Max Arctic Trucks AT35\nΠρόκειται για τη μία και μοναδική (one-off) έκδοση του σκληροτράχηλου Isuzu D-Max Arctic Trucks AT35, που δημιούργησαν οι γνωστοί ειδικοί του χώρου από την Ισλανδία -οι άνθρωποι της περίφημης Arctic Trucks- και η οποία ξεκίνησε να διατίθεται μόλις πρόσφατα. Αντλώντας έμπνευση από την εν λόγω κορυφαία έκδοση του D-Max, η ομάδα της Isuzu Ην. Βασιλείου κατασκεύασε ένα αυτοκινούμενο τροχόσπιτο που προορίζεται για εκτός δρόμου εξορμήσεις και αποστολές.\nΜε σκηνή οροφής\nΤο «Basecamp» -ένας όρος που στον κόσμο των ορειβατών παραπέμπει σε έναν καταυλισμό στους πρόποδες βουνού- φέρει γκρι (Obsidian Grey) απόχρωση και μαύρες λεπτομέρειες.\nΣτην οροφή του βρίσκεται τοποθετημένη η ελαφριά σκηνή «iKamper SkyCamp Mini 3.0» που διαθέτει σκληρό κέλυφος με καπιτονέ μόνωση, σκάλα εύκολης πρόσβασης, τον χαρακτηριστικό παγκόσμιο χάρτη της iKamper και ένα παράθυρο Skyview, που προσφέρει επιπλέον φως την ημέρα και θέα στα αστέρια τη νύχτα.\nΗ συρόμενη κουζίνα\nΗ σκηνή οροφής πατάει στο μαύρο, αλουμινένιο hard-top κάλυμμα της καρότσας «Gearmate», που διαθέτει συμπαγή πλαϊνά τοιχώματα και πόρτες πρόσβασης πίσω. Μέσα στην καρότσα, το όχημα φέρει ένα αρθρωτό σύστημα συρταριών «ARB Outback Solutions», όπως και επίστρωση με ανθεκτικό χαλί.\nΜαζί με την παροχή χώρου αποσκευών, το σύστημα ενσωματώνει επίσης μια μονάδα ψυγείου και μια συρόμενη μονάδα κουζίνας, η οποία περιλαμβάνει μια κουζίνα αερίου 3 καυστήρων και έναν πτυσσόμενο νεροχύτη 12 λίτρων.\nΤα εξωτερικά «καλούδια»\nΕπιπλέον, στην οροφή του Isuzu D-Max συναντάμε τη σχάρα «ARB Base Rack», η οποία διαθέτει μια μπάρα φωτισμού και ένα σύστημα ασφαλούς μεταφοράς μιας φιάλης αερίου, ενός δοχείου νερού, των δοχείων καυσίμου και των σανίδων που χρησιμοποιούνται όταν το όχημα κολλήσει.\nΚατά τα λοιπά, μπροστά έχει τοποθετηθεί μια μαύρη μπάρα με τρεις ευμεγέθεις προβολείς, ενώ νέα είναι η σχεδίαση της γρίλιας της μάσκας και το παρών δίνει και ένα προστατευτικό καπό. Το πλαϊνό μέρος του οχήματος έχει βελτιωθεί με μαύρες πλαϊνές ράβδους με ενσωματωμένα σκαλοπάτια, πλαϊνά γείσα παραθύρων και ένα ειδικά σχεδιασμένο κιτ γραφικών «Inspired by Extremes». Τον σπέσιαλ εξοπλισμό συμπληρώνουν οι μαύρες ζάντες αλουμινίου Arctic Trucks 17 ιντσών, που φέρουν mud-terrain ελαστικά 35 ιντσών διάστασης LT315/70 R17.


Ο ΠΑΟΚ θέλει ηγέτη με… κότσια! – inpaok.com\n“Θα είναι η πιο περίεργη προετοιμασία στην ιστορία του συλλόγου. Μόλις πριν λΊγο καιρό τελείωσε η προηγούμενη σεζόν και οι παίκτες μπαίνουν ξανά σε περίοδο προετοιμασίας την ώρα που οι μεταγραφές είναι ελάχιστες.Χρειάζεται αρκετούς παίκτες ο ΠΑΟΚ. Χωρίς ποιοτική ενίσχυση ο Δικέφαλος δεν θα τα καταφέρει ούτε και φέτος. Η δουλειά στην Ολλανδία θα παίξει τον ρόλο της, αλλά έτσι όπως είναι τα πράγματα, χωρίς καλές μεταγραφές ο ΠΑΟΚ δεν θα έχει καμία τύχη”, αυτά έγραφα πέρσι τέτοιο καιρό, μία ημέρα πριν η αποστολή του Διεφάλου αναχωρήσει για την Γερμανία. Δύο εβδομάδες μετά και λίγα 24ώρα πριν τον πρώτο επίσημο αγώνα, απέναντι στην Λοκομοτίβα Ζάγκρεμ,π περιμέναμε ακόμα την ενίσχυση. Οι παίκτες που ήρθαν δεν έκαναν προετοιμασία και ο ΠΑΟΚ ψαχνόταν ακόμα και όταν είχε ξεκινήσει το πρωτάθλημα.\nΤα πράγματα είναι διαφορετικά φέτος. Ο ΠΑΟΚ πετάει σε λίγες ώρες για την Ολλανδία με πολλούς νέους παίκτες και αναμένονται και άλλοι κατά την διάρκεια της. Ο Βλάνταν Ίβιτς μπορεί να δουλέψει από την πρώτη κι όλας ημέρα και να ετοιμάσει την ενδεκάδα που έχει στο μυαλό του. Πέρσι ο Ίγκορ Τούντορ εκτός του ότι μάθαινε και αυτός καθημερινά το υλικό του, αφού είχε για πρώτη φορά επαφή με τους παίκτες, αναγκαζόταν να αλλάξει συνεχώς τα σχέδια του, μία με σημαντικές αποχωρήσεις όπως των Λούκας-Περέιρα και μία με τις προσθήκες που γινόντουσαν σταδιακά. Τελικά σε κάθε ματς ο άπειρος Κροάτης που είχε να αντιμετωπίσει και μία ανέτοιμη και ανοργάνωτη ομάδα, έπαιζε κάθε φορά και με άλλη ενδεκάδα.\nΛίγες ώρες πριν ακολουθήσω ξανά την ομάδα του Δικεφάλου στην Ολλανδία, είμαι ιδιαίτερα αισιόδοξος και όχι όπως πέρσι. Αυτό λόγω της σοβαρότητας που δείχνουν όλοι ως τώρα στον ΠΑΟΚ και του σχεδιασμού που ολοκληρώνεται πιο γρήγορα. Και οι μεταγραφές δείχνουν σοβαρές και με μία λογική αλλά και συγκεκριμένη φιλοσοφία. Οι περισσότεροι παίκτες έχουν εμπειρία σε σημαντικά πρωταθλήματα, έχουν παίξει σε υψηλό επίπεδο και θα προετοιμαστούν από την αρχή με τους ασπρόμαυρους.\nΑυτό βέβαια που λείπει ακόμα από τον ΠΑΟΚ είναι ένας, δύο παίκτες ηγέτες. Κάποιος που θα μπορέσει από μόνος του να συμπαρασύρει και τους υπόλοιπους. Ο Δικέφαλος πήρε πέρσι αρκετούς παίκτες που πόνταρε κυρίως στο μέλλον, φέτος πήρε ως τώρα πολλούς που θα δώσουν ποιότητα στην ενδεκάδα και όχι στον πάγκο, όμως λείπει αυτός που θα κάνει την διαφορά.\nΤο σύνολο του Βλάνταν Ίβιτς δεν έχει ηγέτη και ή θα πρέπει να αποκτήσει έναν -αν θέλει να κάνει την υπέρβαση- ή να είναι… τυχερός και να αναδειχθεί ένας από τους ήδη υπάρχοντες στην πορεία. Ωστόσο κανείς από αυτούς στο παρελθόν δεν είχε τέτοια χαρακτηριστικά. Ο ΠΑΟΚ δεν έχει φέρει έναν αρχηγό με μεγάλα κότσια για να γίνουμε ακόμα πιο αισιόδοξοι. Ελπίζω να βρεθεί και να αποκτηθεί!


Η μάχη των ευρωεκλογών μπορεί και πρέπει να κερδηθεί, είπε ο Δ. Τζανακόπουλος\n🕔22/05/2019 - 21:54\nΤην Κυριακή θα καταρρεύσει η πολιτική απάτη που έστησε ο κ. Μητσοτάκης και πολλοί θα τρίβουν τα μάτια τους με το αποτέλεσμα, είπε ο κυβερνητικός εκπρόσωπος\nΤο αν ο ελληνικός λαός, που έχει την ευθύνη, θα δώσει ψήφο εμπιστοσύνης και στα θετικά μέτρα της κυβέρνησης που ψηφίστηκαν και εφαρμόζονται ή αν θα επιλέξει να επιστρέψει στα μαύρα χρόνια της μνημονιακής περιόδου, κρίνεται στις ευρωεκλογές, σύμφωνα με τον κυβερνητικό εκπρόσωπο, Δημήτρη Τζανακόπουλο.\nΣε συνέντευξη που παραχώρησε στον τηλεοπτικό σταθμό Open, ο κ. Τζανακόπουλος εξήγησε πως στις ευρωεκλογές θα κριθεί «αν ο ελληνικός λαός στηρίζει την διατήρηση της πολιτικής της κυβέρνησης για την ενίσχυση του κοινωνικού κράτους ή αν προτιμούν την επιστροφή σε ένα καθεστώς κοινωνικής ισοπέδωσης, αν προτιμούν δηλαδή μία πολιτική που όπως έχει αναλύσει ο κ. Μητσοτάκης περιλαμβάνει το επταήμερο, την κατάργηση του οκταώρου, την επιστροφή του 1 προς 5 στις προσλήψεις στο Δημόσιο».\nΘα είναι, είπε, μία ψήφος εμπιστοσύνης στα μέτρα που ψήφισε η κυβέρνηση που αποτελούν συνέχεια της πολιτικής που ξεκίνησε τον Αύγουστο με την έξοδο από τα μνημόνια και περιλαμβάνει την επαναφορά των συλλογικών διαπραγματεύσεων, την αύξηση στον κατώτατο μισθό. Όπως είπε, στα μέτρα που έχει φέρει η κυβέρνηση περιλαμβάνονται και μέτρα ελάφρυνσης της μεσαίας τάξης όπως είναι η μείωση του ΦΠΑ στα τρόφιμα και στην εστίαση, η μείωση των ασφαλιστικών εισφορών, η μείωση στο ΦΠΑ στην ενέργεια. Συνολικά, σύμφωνα με τον κυβερνητικό εκπρόσωπο, από τη μία «είναι ένα πρόγραμμα κοινωνικής στήριξης των πολλών και από την άλλη ένα πρόγραμμα που ευνοεί την ελίτ, μία οικονομική ολιγαρχία, με την οποία είναι ταυτισμένη η ΝΔ του Κυριάκου Μητσοτάκη».\nΑπαντώντας σε σχετική ερώτηση ο κ. Τζανακόπουλος σημείωσε ότι κανείς δεν αρνείται ότι η ελληνική κυβέρνηση αναγκάστηκε το 2015 να προχωρήσει σε δημοσιονομική προσαρμογή που ωστόσο ήταν πολύ πιο ήπια από την προσαρμογή στα χρόνια 2010 - 2014. Ενδεικτικά ανέφερε ότι οι προηγούμενες κυβερνήσεις έκαναν μόνο στις συντάξεις περικοπές 45 δισ. ευρώ, όταν η κυβέρνηση ΣΥΡΙΖΑ προχώρησε σε δημοσιονομική προσαρμογή -υπό τις συνθήκες που όλοι γνωρίζουν το καλοκαίρι του 2015- που στο σύνολό της ήταν 6 δισ. ευρώ. Παράλληλα όμως προχώρησε σε αντισταθμιστικά μέτρα και μοίρασε κοινωνικά μερίσματα ύψους 3 δισ. ευρώ ενώ από την έξοδο από τα μνημόνια και μετά προχωρά σε παρεμβάσεις που βελτιώνουν την ζωή των πολιτών, όπως η κατάργηση του υποκατώτατου μισθού και η αύξηση του κατώτατου.\nΚάνοντας μία σύγκριση με την πρόταση της ΝΔ, ανέφερε ότι «ο κ. Μητσοτάκης είπε ότι ο μισθός θα αυξάνεται σε ποσοστό διπλάσιο από το ρυθμό αύξησης του ΑΕΠ. Αυτό σημαίνει ότι φέτος θα είχαν δοθεί αυξήσεις 4% όταν η κυβέρνηση έκανε αύξηση 11%».\nΕρωτηθείς τι προσδοκά ο ΣΥΡΙΖΑ, ο κ. Τζανακόπουλος απάντησε ότι «είναι προφανές ότι ζητούμε νίκη. Κατεβαίνουμε για να κερδίσουμε, οι ευρωεκλογές είναι μία μάχη που και μπορεί και θα κερδηθεί. Η ΝΔ είχε δημιουργήσει μία εικονική πραγματικότητα αντίθετη με την πραγματικότητα του ελληνικού λαού. Παρατηρείται πλέον η συνάντηση του ΣΥΡΙΖΑ με ευρύτερες λαϊκές δυνάμεις. Οι μεγάλες συγκεντρώσεις δείχνουν ότι η ΝΔ δεν πέτυχε να μετατρέψει την εικονική πραγματικότητα σε πολιτική στήριξη. Την Κυριακή θα καταρρεύσει η πολιτική απάτη που έστησε ο κ. Μητσοτάκης και πολλοί θα τρίβουν τα μάτια τους με το αποτέλεσμα».\nΑναφερόμενος δε στις δημοσκοπήσεις, έκανε λόγο για de javu, λέγοντας πως «τα έχουμε ξαναδεί αυτά στο παρελθόν όταν το σύνολο των δημοσκοπήσεων αδυνατούσαν να προβλέψουν την λαϊκή ετυμηγορία, και στο δημοψήφισμα αλλά και τον Σεπτέμβριο του 2015. Όσο όμως πλησιάζουμε στις εκλογές οι διαφορές μειώνονται, τα ίδια έχουμε ζήσει και στις εκλογές του Σεπτεμβρίου του 2015 όταν προέβλεπαν επικράτηση της ΝΔ και άρχισαν την τελευταία εβδομάδα να το μαζεύουν μέχρι που μετά τις εκλογές οι δημοσκόποι είπαν ότι οι ψηφοφόροι αποφάσισαν την Παρασκευή πριν τις εκλογές. Ωστόσο στις εκλογές δεν αποφασίζουν ούτε οι δημοσκοπήσεις, ούτε τα μιντιακά συγκροτήματα, αποφασίζει ο ελληνικός λαός και την Κυριακή θα καταρρεύσει η πολιτική απάτη του κ. Μητσοτάκη και του πολιτικού και μιντιακού συστήματος. Εμείς πορευόμαστε με την οργανική σύνδεση που έχουμε με τον ελληνικό λαό».\nΣε ερώτηση το αν το αποτέλεσμα των ευρωεκλογών θα κρίνει το χρόνο των εθνικών εκλογών, ο κ. Τζανακόπουλος απάντησε πως «η συζήτηση περί εκλογών είναι περί όνου σκιάς. Οι εκλογές είναι προγραμματισμένες για το τέλος της τετραετίας. Η νίκη στις ευρωεκλογές θα σημάνει την κατάρρευση της απάτης που έχει προσπαθήσει να στήσει ο κ. Μητσοτάκης». Σημείωσε δε ότι με την ολοκλήρωση της τετραετίας η κυβέρνηση στέλνει το μήνυμα της πολιτικής σταθερότητας και της κανονικότητας εντός και εκτός χώρας. Άλλωστε η απόσταση μέχρι το τέλος Σεπτεμβρίου ή τις αρχές Οκτωβρίου είναι πολύ μικρή, ανέφερε.\nΠαράλληλα, έθεσε και το ερώτημα: «Αν η εντολή για πολιτική αλλαγή, που ζητά ο κ. Μητσοτάκης δεν προκύψει, αλλά οι εκλογές είναι ντέρμπι και κριθεί στο νήμα, θα δεσμευτεί ο κ. Μητσοτάκης ότι θα παραμείνει πρόεδρος στη ΝΔ; Εμείς θα το ζητήσουμε».\nΣε ό,τι αφορά το θέμα των ντιμπέιτ μεταξύ των δύο αρχηγών, ο κυβερνητικός εκπρόσωπος είπε πως «ο κ. Μητσοτάκης ίσως δεν είχε το σθένος να βγει σε μία πρόσωπο με πρόσωπο αντιπαράθεση με τον πρωθυπουργό» και έκλεισε λέγοντας ότι «ο Αλέξης Τσίπρας έχει μία ιδιαίτερη ικανότητα επαφής με τον λαό και αυτό θα φανεί και στην κάλπη».\nΤζανακόπουλος κυβερνητικός εκπρόσωπος ΣΥΡΙΖΑ ΝΔ Μητσοτάκης ευρωεκλογές


Κερδίστε προσκλήσεις για την avant premiere της ταινίας «Φεγγαρόσκονη»\nΚερδίστε προσκλήσεις για την avant premiere της ταινίας «Φεγγαρόσκονη» :: Nickelodeon.gr\nΒασισμένο σε ένα από τα πιο δημοφιλή γερμανικά παιδικά βιβλία, η «Φεγγαρόσκονη» αφηγείται την ιστορία του μικρού Πιτ, ο οποίος θα ξεκινήσει ένα μαγικό ταξίδι μαζί με άλλους δύο θεότρελους τύπους, ώστε να σώσει τη μικρή του αδερφή!\nΤο Nickelodeon και η Tanweer σας προσκαλούν στην avant premiere της ταινίας «Φεγγαρόσκονη» που θα πραγματοποιηθεί την Κυριακή 19 Δεκεμβρίου και ώρα 15:00 (ώρα προσέλευσης 14:30) στα Town Cinemas στη Γλυφάδα!\nΓια να πάρετε μέρος στον διαγωνισμό και να διεκδικίσετε μια απο τις διπλές προσκλήσεις συμπληρώστε τα στοιχεία σας στην παρακάτω φόρμα!\nΠροσοχή: Για την είσοδο των ανήλικων θεατών ηλικίας 4-17 ετών, απαιτείται η ένδειξη αρνητικού self test εντός 24 ωρών. Για τους γονείς/ενήλικους συνοδούς απαιτείται η επίδειξη πιστοποιητικού εμβολιασμού ή νόσησης (εντός 6 μηνών). Αναλυτικά τα μέτρα εισόδου στο https://www.towncinemas.gr/


Καθαρισμός πλατείας Αγίου Ανδρέα (pics,vid) | Astros News\nMon, 14/10/2019 - 18:48\nΑπ όσο μας δήλωσαν κάτοικοι και επιχειρηματίες του Αγίου Ανδρέα, έμειναν έκπληκτοι από την πρωτόγνωρη εικόνα που αντίκρισαν στην πλατεία του χωριού τους σήμερα το πρωί.\nSubmitted by Anonymous on Mon, 14/10/2019 - 19:38 Permalink\nΚΑΤΣΗ......... ΓΛΕΝΤΑ ΤΟΥΣ!!!!!!!!!!\nSubmitted by Anonymous on Mon, 14/10/2019 - 20:42 Permalink\nΔηλαδή ο Κατσής καθάρισε τον Αγ.Ανδρέα για να εκδικηθεί τον Μαντά?\nΑυτό θέλει να περάσει στην κοινωνία ο παραπάνω εμπαθής κύριος?\nSubmitted by Anonymous on Mon, 14/10/2019 - 23:25 Permalink\nΟ Θανάσης ο θαλασσόλυκος όλα…\nΟ Θανάσης ο θαλασσόλυκος όλα τα λεφτά! Γεια σου πρόεδρε δύναμη σε στεριά και θάλασσα!\nSubmitted by Anonymous on Tue, 15/10/2019 - 06:47 Permalink\nΠοιος Κατσής και Μαντάς βρε…\nΠοιος Κατσής και Μαντάς βρε παιδια, αυτό είναι το θέμα;Ας κάνουν το καλό αλλά να το διατηρήσουν όχι να είναι μόνο ο ενθουσιασμός της καινούργιας τους αρχής!Καλό είναι ότι κάνουν για τον τόπο.Εμεις ζούμε εδώ.\nSubmitted by dimotis on Tue, 15/10/2019 - 08:45 Permalink\nΜόνο εσύ μπορείς το ρέμα μας…\nΜόνο εσύ μπορείς το ρέμα μας σε περιμένει. Απο τα χρόνια του Μεγάλου ΒΟΖΙΚΗ έχει να καθαριστεί. Βάλε τις μπουλντόζες σου που τόσα χρόνια σκούριαζαν και καθάρισε όπως ο μέντορας σου.\nSubmitted by Anonymous on Tue, 15/10/2019 - 10:30 Permalink\nΤο ρέμα έχει ξανακαθαριστεί …\nΤο ρέμα έχει ξανακαθαριστεί , απλά δε θυμούνται κάποιοι.\nSubmitted by ΠΟΝΤΙΚΙ on Tue, 15/10/2019 - 12:25 Permalink\nΜπράβο στον πρόεδρο του…\nΜπράβο στον πρόεδρο του Αγίου Ανδρέα και στην Δημοτική αρχή για την καθαριότητα της πλατείας του Αγίου ΑΝΔΡΈΑ. Το θέμα του καθαρισμού κεντρικού ρέματος ΤΟΥ ΑΓΙΟΥ ΑΝΔΡΕΑ θα το αναλάβει με εργολαβία η ΠΕΡΙΦΕΡΕΙΑ αλλά ο πρόεδρος ο Αντιδήμαρχος και Ο Δήμαρχος πρέπει να κάνουν συνάντηση με τον Αντιπεριφεριαρχη κ.ΛΑΜΠΡΟΠΟΥΛΟ.\nΟΛΟΙ ΜΑΖΙ ΜΠΟΡΟΥΜΕ ΝΑ ΚΑΝΟΥΜΕ ΠΕΝΤΑΚΑΘΑΡΟ ΤΟΝ ΔΗΜΟ ΜΑΣ ΑΥΤΟ ΕΙΝΑΙ ΤΟ ΜΗΝΥΜΑ ΕΘΕΝΤΩΝ ΚΑΘΑΡΙΟΤΗΤΑΣ ΤΟΥ ΔΗΜΟΥ.\nSubmitted by Anonymous on Tue, 15/10/2019 - 14:17 Permalink\nΚαπετανιος σε ολα, ελπιζω να…\nΚαπετανιος σε ολα, ελπιζω να παραδειγματιζομαστε κι οχι να αλληλοτσακωνομαστε, για το καλο του χωριου και του τοπου, βουουρρρ...\nSubmitted by Anonymous on Tue, 15/10/2019 - 15:30 Permalink\nΚαιρό είχε να δει το χωριό…\nΚαιρό είχε να δει το χωριό αυτή την εικόνα..Προχωράτε δυναμικά...Μπράβο σας κ.Κατσή και μπράβο σε όλους που βοηθούν στην καθαριότητα!...Καθαριότητα=πολιτισμός!\nSubmitted by ΚΙΝΗΜΑ ΕΘΕΛΟΝΤ… on Wed, 16/10/2019 - 10:23 Permalink\nΤΟ ΜΗΝΥΜΑ ΕΙΝΑΙ ΕΝΑ ΘΕΛΟΥΜΕ…\nΤΟ ΜΗΝΥΜΑ ΕΙΝΑΙ ΕΝΑ ΘΕΛΟΥΜΕ ΚΑΙ ΜΠΟΡΟΥΜΕ ΟΛΟΙ ΜΑΖΙ ΝΑ ΕΧΟΥΜΕ ΠΕΝΤΑΚΑΘΑΡΟ ΤΟΝ ΔΗΜΟ ΜΑΣ.\nMπράβο Γιάννη.Σου αξίζει…\n11/11/2019 - 20:37


Swell: Μπεγλίτης, όπως λεχρίτης...\nΜπεγλίτης, όπως λεχρίτης...\nΤη γνωριμία μαζί του την οφείλουμε στο ΓΑΠα, όπως οφείλουμε στον πατέρα του τον Τσοχατζόπουλο, τον Τσουκάτο, τον Παπαντωνίου και ο εσμός τέλος δεν έχει. Θαυμάστε την "ανθρωπιά" του λεχρίτη φίλου του ΓΑΠα :\nΑναρτήθηκε από Swell στις 13:58\nο δείμος του πολίτη 05 April, 2012 16:37\nΚαι να ήταν ο μόνος. Αυτός τουλάχιστον μίλησε το πρωί πριν ίσως μάθει λεπτομέρειες... Ο Πα(πά)ρις;\nSKANDALO 06 April, 2012 01:12\nΤί λεπτομέρειες να μάθει? Δεν πρόσεξες πως στην εισαγωγή του βιάστηκε να υποδείξει να μην συγχέουμε την αυτοκτονία με την οικονομική κατάσταση της χώρας και το πολιτικό σύστημα? Σωστά, μιας και μπορεί να αυτοκτόνησε επειδή δεν πέρασε στις Πανελλήνιες ή τον παράτησε η κοπέλα του ή έχασε η ομάδα του... Ρε, δουλευόμαστε?\nΚαι γιατί αμέσως μετά ανέφερε, αντιφάσκωντας, 'αν τα έφαγε αυτός ή τα παιδιά του'? Πρέπει κάποιος από τους δύο να τα έφαγε?\nSwell 05 April, 2012 17:00\nΌλοι τους είναι το ίδιο. Η εξουσία και ο φιλοτομαρισμός τούς έχει μετατρέψει σε αυτό το απεχθές πράγμα.\nmarianaonice 06 April, 2012 00:32\nO τίτλος σου όλα τα λεφτά!!\nΛΕΧΡΙΤΗΣ!!! η απόλυτη "ταυτοποίηση"!!!\nΑν είναι δυνατόν αυτά τα τομάρια να κατανοήσουν τους λόγους αυτοκτονίας ενός απεγνωσμένου και οργισμένου ανθρώπου!!\nΓια δείτε τι τρώνε αυτοί και μετά θα καταλάβετε\nΑλλά κρίνουν εξ ιδίων τα αλλότρια απ' ό,τι φαίνεται και τολμούν να μιλούν και να χαρακτηρίζουν απαξιωτικά τους ήρωες!!\nSwell 06 April, 2012 11:42\nΈτσι είναι Μαριάννα μου, αυτοί δεν πρόκειται να καταλάβουν ποτέ. Ζουν στο δικό τους κόσμο, περικλεισμένο από ένα φρούριο χτισμένο με αίμα και κλεμμένα χρήματα.\nmonahikoslikos 06 April, 2012 19:24\nΑπ΄ αυτούς που η κρίση υπήρξε μια ευκαιρία ανάδειξης ή πλουτισμού τι άλλο περίμενες ν΄ακούσεις.\nSwell 06 April, 2012 19:30


Το blog του Βύρωνα: H απαγωγή της Γαλλάις (από τον Τραμπ στην Λεπέν)\nΊσως ούτε ένας Μακιαβέλι θα μπορούσε. Θα χρειαζόταν η διεστραμμένη μεγαλοφυία ενός Ιωσήφ Φουσέ.\nΟ Λεπέν κλαίει.\nΤις ιδέες του γράφοντος, άβυσσος τις χωρίζει από τις δικές του. Ωστόσο, στον κόσμο που ανατέλλει, δεν έχουν σημασία μόνο οι διακρίσεις αριστερός-δεξιός, κομμουνιστής-φασίστας, ‘Αθεος-Πιστός, Χριστιανός-Μουσουλμάνος κ.ο.κ. ‘Εχει τεράστια σημασία επίσης αν ένα άτομο ανήκει σε αυτούς που έχουν οποιασδήποτε μορφής ταυτότητα, ιδεολογία, θρησκεία, ηθική ή σε αυτούς που δεν έχουν καμία, τους Homo Economicus, πλαστελίνη της εποχής μας, σύγχρονους Φάουστ που πούλησαν, αν είχαν, την ψυχή τους.\nΌχι, είπε ο στρατηγός ντε Γκωλ, είναι πραξικόπημα. Το πολέμησε με τους Ελεύθερους Γάλλους του, το πολέμησαν οι Μακί. Το πολέμησαν ‘Ελληνες, Σέρβοι, Βρετανοί και οι μαχητές της Μόσχας, του Λένινγκραντ και του Στάλινγκραντ, προτού το νικήσουν οι Σοβιετικοί καταβάλλοντας τρομακτικό τίμημα για να υψώσει τη σημαία του στο Ράιχσταγκ ο Κόκκινος Στρατός.\nΤότε τουλάχιστο, η Γαλλία διατηρούσε την ανάμνηση της καρατόμησης των Βασιλέων της. Ο ντε Γκωλ έστειλε στο Δικαστήριο τους αρχηγούς του Βισύ, τον ήρωα του Α’ Παγκοσμίου στρατάρχη Πετέν και τον πρωθυπουργό Λαβάλ, οι δικαστές, με τη σειρά τους, στο εκτελεστικό αποτέλεσμα. Θανάτωσαν τον Λαβάλ, για να ζήσει η Γαλλία και η Δημοκρατία της (Republique). Η Γαλλία κέρδισε το δικαίωμα να καθήσει στο τραπέζι των νικητών του Β’ Παγκοσμίου Πολέμου και να συμπεριληφθεί στα μόνιμα μέλη του Συμβουλίου Ασφαλείας.\nΕπιστρέφει λοιπόν τρόπον τινά το Βισύ. ‘Οχι επαινώντας, αλλά αποφεύγοντας να υπερασπιστεί, μισοκαταδικάζοντας τον εαυτό του, καταθέτοντας στεφάνια στον τάφο του ντε Γκωλ, διεκδικώντας επιδεικτικά, ιδίως η Μαριόν Λεπέν, το νεώτερο και πολύ όμορφο “πολιτικό αστέρι” της οικογένειας, περίπου την κληρονομιά του Ναπολέοντα.\nΠολύ νερό κύλησε στον Σηκουάνα, για να φτάσουμε εδώ. Οι τρεις μεγάλες πολιτικές οικογένειες της Γαλλίας, μεταπολεμικά, Δεξιοί, Κομμουνιστές, Σοσιαλιστές (για να μη βάλουμε στον κατάλογο και τους τροτσκιστές, που δεν έγιναν ποτέ μεγάλη οργανωμένη πολιτική δύναμη, έπαιξαν όμως σημαντικότατο ρόλο) ακύρωσαν, με τις επιλογές τους, βασικά στοιχεία της ταυτότητάς τους, ως και τον λόγο της ύπαρξής τους (Raison d’ etre).\n‘Ενα χρόνο διήρκεσε το κάπως “αριστερό πείραμα” του Μιτεράν στην οικονομία, πριν σπεύσει να εγκαινιάσει και εφαρμόσει παραδειγματικά την πιο ορθόδοξη φιλελεύθερη διαχείριση, αυτήν ακριβώς που ζήταγαν οι “αγορές”. (Ο μακαρίτης Γεράσιμος Αρσένης μου έλεγε ότι αυτή η στροφή του Μιτεράν, έπαιξε καθοριστικό ρόλο στην αντίστοιχη της πολιτικής του Ανδρέα Παπανδρέου λίγο αργότερα).\nΑμέσως μετά όμως, κατατρόμαξαν από το θάρρος τους, δέχτηκαν ίσως και μεγάλες πιέσεις και εκβιασμούς. ‘Εσπευσαν να ενταφιάσουν, πιο βιαστικά απ’ ότι το εξήγγειλαν, το σχέδιο πραγματικά ανεξάρτητης ευρωπαϊκής άμυνας. ‘Ολη την υπόλοιπη θητεία του, ο Σιράκ έστελνε κάθε βδομάδα τον διευθυντή του διπλωματικού γραφείου του, κ. Λεβίν στην Ουάσιγκτων, μπας και γίνει νέα παρεξήγηση.\nΌσο για τον Βιλπέν έπεσε ήδη πριν τελειώσει η θητεία του Σιράκ. Δεν έπεσε για όσα είπε στο Συμβούλιο Ασφαλείας, αλλά γιατί δεν κατάλαβε ότι γκωλισμός και νεοφιλελευθερισμός είναι ασύμβατοι, προκαλώντας κοινωνική εξέγερση το 2006 (και βοήθησε να πέσει, με μια φιλική σπρωξιά στην πλάτη, ο συνάδελφός του Σαρκοζί).\nΤην αντίφαση ανάμεσα στο Κεφάλαιο και το ‘Εθνος, την κατάλαβε πολύ νωρίτερα ο ίδιος ο Ντε Γκωλ, που, αφού νίκησε την Επανάσταση του Μάη του ’68, προσπάθησε να εισάγει βαθιές αλλαγές στη διοίκηση των επιχειρήσεων. Ο στρατηγός τρελλάθηκε, σκέφτηκε η γαλλική μπουρζουαζία και τον ανέτρεψε.\nΑπό πολιτικοί υπάλληλοι (η παγκόσμια άνοδος του Χρήματος)\nΑποκτά, γιατί μπορεί να τα αγοράσει, πρωτοφανή μέσα ελέγχου του ανθρώπου, από το DNA του μέχρι τις σκέψεις και τα αισθήματά μας, που παράγουν στρατιές ερευνητών στα μεγάλα πανεπιστήμια, κάθε μέρα, κάθε μήνα, κάθε χρόνο, χωρίς κανένα κοινωνικό έλεγχο, από τον Β’ Παγκόσμιο Πόλεμο κι ύστερα.\nΗ σπουδαιότερη από τις τελευταίες αποκαλύψεις του Ασάνζ, δεν είναι οι τρόποι να μας παρακολουθούν μέσα στα σπίτια μας. Είναι η ευκολία που αυτά τα μέσα διοχετεύθηκαν από τη CIA σε ιδιώτες. ‘Οπως στο Ισραήλ, διατυπώνονται τώρα κατηγορίες ότι εκατομμυριούχοι προσπάθησαν να “αγοράσουν” λειτουργίες της Μossad, μιας από τις καλύτερες υπηρεσίες, όπως όλες όσες έχουν ισχυρό ιδεολογικό πυρήνα. Το Χρήμα θα αγοράσει στο τέλος και τον εαυτό του. Τα πάντα και οι πάντες μπορούν να αγοραστούν. Μετατρεπόμενα όμως σε ιδιοκτησία, παύουν να επιτελούν τις λειτουργίες που επιτελούσαν, όπως ακριβώς συμβαίνει με τα καρκινικά κύτταρα.\nΉδη όμως η ΕΣΣΔ δεν κατέρρευσε από τις στρατιές του Χίτλερ ή του ΝΑΤΟ, από την “σκληρή”, ούτε καν μονάχα από την “ήπια”, αλλά από την “ευφυή ισχύ” των αντιπάλων της.\nΌσο απαλλάσσεται από τις τελευταίες παραγωγικές λειτουργίες το Χρήμα μετατρέπεται σε Καρκίνο, μεταβάλλοντας τον νεοφιλευθερισμό σε “καπιταλισμό της καταστροφής” (Ελλάδα), τον ιμπεριαλισμό της κατάκτησης, του ελέγχου, της ανάσχεσης, σε ιμπεριαλισμό “κατεδάφισης” λαών και χωρών (Αραβο-μουσουλμανικός κόσμος), τον Καπιταλισμό σε Μεταφεουδαρχία.\nΟ Καρκίνος, δηλαδή ο Θάνατος, δεν μπορεί να γίνει πολιτικό πρόγραμμα. Πρέπει να κοροϊδέψει για να πετύχει τους σκοπούς του. Πρέπει, όπως τα αυτοάνοσα νοσήματα, να στρέψει τα ίδια τα κύτταρα του οργανισμού που είναι επιφορτισμένα με την άμυνά του, εναντίον του. Οι άνθρωποι θέλουμε να ζήσουμε και επειδή ξέρουμε ότι θα πεθάνουμε, έχουμε ανάγκη ελπίδα και νόημα. Γι’ αυτό η παραπλάνηση, η αντιστροφή αλήθειας και πραγματικότητας, η χρήση ταυτοτήτων εναντίον του πραγματικού τους νοήματος (π.χ. Σοσιαλιστές που καταστρέφουν κοινωνίες, Εθνικιστές που καταστρέφουν ‘Εθνη) έγιναν αναπόφευκτα κυρίαρχες πολιτικές μέθοδοι, ώσπου τουλάχιστον να φτάσουμε κάποτε ίσως, στην κατάσταση που περιγράφει ο Κάφκα, να αποζητάμε οι ίδιοι τον θάνατό μας.\nΓι’ αυτό στον κόσμο μας πρέπει συνήθως να αντιστρέφουμε τα λεγόμενα ενός πολιτικού για να βρίσκουμε τις αληθινές επιδιώξεις του. Όπως και τις εντυπώσεις που επιχειρούν να δημιουργήσουν ορθόδοξα και εναλλακτικά μέσα και ινστιτούτα δημοσκοπήσεων.\nΕπειδή εδώ και καιρό δεν υποβάλλεται σε δοκιμασία εκλογών, ίσως κι ένα περίσσευμα ανοησίας, επέτρεψε μια μέρα στον κ. Μπαρόζο να πει: “’Ολοι ξέρουμε ότι οι επόμενες γενηές θα ζούνε χειρότερα από τις τωρινές”. Ακόμα όμως δεν μπορείς έτσι να κερδίσεις εκλογές. Τον ρεαλισμό του Χομπς επικαλέστηκαν οι νεοσυντηρητικοί για να αρνηθούν τα κίνητρα και τους σκοπούς του, ζητώντας από τον Θεό του ‘Αρη να αναλάβει δράση. Δεν τους ενοχλεί η αφέλεια, αλλά η επιδίωξη του Καντιανού οράματος της “Διαρκούς Ειρήνης”.\nΣυγκρούσεις πολιτισμών προφητεύει (ή προετοιμάζει;) ο Χάντιγκτον, ακόμα και συγκρούσεις Ισπανόφωνων με Λευκούς στην Αμερική (πολύ προτού εξαγγείλει το τείχος ο Τραμπ). Δεν έχει μέλλον η δημοκρατία, λέει, λόγω των φυσικών ορίων της ανάπτυξης, παραλείποντας ασφαλώς να σκεφτεί κάτι καλύτερο από την θεαματική εκτόξευση των ανισοτήτων και την επαναφορά περίπου της δουλείας, τη μετατροπή των ανθρώπων σε νομαδικά ζώα όπως οι πρόσφυγες από το Αφγανιστάν, τη Συρία, την Αφρική (ή οι πρόσφυγες επιστήμονες από τη Νότιο Ευρώπη που φεύγουν με αεροπλάνα) για να λύσει το πρόβλημα. Η ‘Εξον του κ. Τίλερσον που ονειρεύεται να λοιώσει τους πάγους, καταφέροντας ένα ίσως μοιραίο πλήγμα στη Ζωή, περιγράφει τη λογική πίσω από το Χάος. Θέλουν νάρθουμε μόνοι μας κάποια στιγμή να ζητήσουμε, από αυτούς που το προκάλεσαν, να γίνουν Δικτάτορες, σώζοντας προσωρινά τη φυσική μας υπόσταση, έστω και ως Δούλων.\nΤο πρόγραμμα της αναδυόμενης Αυτοκρατορίας δεν είναι, όπως στον Ψυχρό Πόλεμο, η επίθεση στον Σοσιαλισμό. Στον Ανθρωπισμό επιτίθεται, εν τέλει στην ίδια τη Ζωή. Γι’ αυτό φτάσαμε από τους Μέδικους στην άρχουσα τάξη σαδομαζοχιστών και σατανιστών που περιγράφει ο Κιούμπρικ στις μεγαλοφυείς ταινίες του, ιδίως την τελευταία. Η λατρεία του μαύρου ταιριάζει στη Θρησκεία του Θανάτου. Tι είδους πολιτισμός είναι αυτός όπου το 47% των business executives, κατά τεκμήριο πλέον πετυχημένων ατόμων, έπασχαν, σε μια στιγμή της ζωής τους, από διαγνώσιμο ψυχιατρικό πρόβλημα, όπως έγραψαν οι Financial Times;\nΓι’ αυτό ο κόσμος μοιάζει σήμερα, όλο και περισσότερο, με πολυδιάστατο εικονικό σύμπαν, τεχνο-Σπήλαιο, σαν αυτό του Πλάτωνα στην Πολιτεία. Η ανθρωπότητα βλέπει τις σκιές, τα φαντάσματα των όντων και των φαινομένων πίσω της. Για να την μπερδέψουν καλύτερα, δεν είναι μόνο μία, όπως στην Πολιτεία, αλλά πολλές οι πηγές του φωτός που προκαλεί τις σκιές.\n‘Οπου και να πήγα, οι ταξιτζήδες απεδείχθησαν η καλύτερη “πηγή” μου. Στο Παρίσι το 2007, ένας από αυτούς μούπε.\n“Μα είναι σοβαρό; Ψηφίσαμε ‘Οχι στο δημοψήφισμα (για την ευρωπαϊκή συνταγματική συνθήκη). Τώρα, κατέβηκαν έξη υποψήφιοι του ‘Οχι στις προεδρικές, νάναι σίγουροι ότι θα βγει το Ναι”.\nΠριν από την εκλογή του, κατέθετε στεφάνια στον τάφο του ντε Γκωλ, ίσως φοβούμενος μην ξυπνήσει και τον κυνηγήσει. Μετά, ξανάβαλε τη Γαλλία στο ΝΑΤΟ. ‘Εκανε ότι μπορούσε να καταστρέψει τα τελευταία υπολείμματα του σοδιαλδημοκρατικού “ιστορικού συμβιβασμού” της κομμουνιστικής και της γκωλικής αντίστασης. Αντέστρεψε όλη τη μεσανατολική πολιτική της Γαλλία, πρωταγωνιστώντας στην καταστροφή της Λιβύης, για λογαριασμό αυτών που χρησιμοποίησαν τους νεοσυντηρητικούς, για να καταστρέψουν το Ιράκ.\n‘Ολα αυτά όμως δεν έφταναν πιθανώς για να προσφέρουν στη Μαρίν Λεπέν την πιθανότητα που έχει σήμερα να γίνει Πρόεδρος.\nΗ Μαρίν έκανε μια σπουδαία μεταγραφή, τον Φιλλιπό. ‘Αλλοτε πρωτοπαλλήκαρο του Ζαν Πιερ Σεβενεμάν, αρχηγού της αριστερής πτέρυγας των Σοσιαλιστών και των “σουβερενίστ”, από τη λέξη κυριαρχία, έγινε ο “στρατηγός” της, ότι είναι ο Στηβ Μπάννον για τον Ντόναλντ Τραμπ. Η Λεπέν λέγεται ότι δεν παίρνει σχεδόν καμιά απόφαση χωρίς να τον ρωτήσει.\nΈκανε και κάτι άλλο, πολύ σπουδαίο ο Φιλιππό. Ομοφυλόφιλος συμφιλίωσε πανηγυρικά τους εχθρούς της “ηθικής αποχαλίνωσης” με την πανίσχυρη “LGBT κοινότητα”. Η πολιτική στρατηγική της Λεπέν είναι αριστούργημα. Κατάφερε να τον έχει κύριο σύμβουλο, την ίδια ώρα που, μέχρι πρώην κομμουνιστές πατεράδες ή παππούδες προέτρεπαν τα παιδιά ή τα εγγόνια τους να πάνε στο Εθνικό Μέτωπο να αγωνιστούν, αποφεύγοντας του “πεντέ”, τους ομοφυλόφιλους της αριστεράς!\nΗ Λεπέν κατάφερε, εκπρόσωπος επίσης του ιστορικά μόνου αντισημιτικού ρεύματος της Γαλλίας, να γίνει καλή φίλη των Εβραίων και του Ισραήλ, όπως και η μεγάλη πλειοψηφία των ακροδεξιών κινημάτων στην Ευρώπη. Κάτι καταπληκτικό ασφαλώς, που χρήζει οπωσδήποτε σοβαρότατου προβληματισμού, πρώτα απ’ όλα από τους ίδιους τους Εβραίους.\n“Δεν συλλαμβάνεις τον Βολταίρο!”.\nΗ Γαλλία είναι η κατ’ εξοχήν χώρα της Επανάστασης. Καταφέρνοντας να “ξεπλύνει” την εικόνα της, όσο ήταν δυνατό, από τα “στίγματα” του παρελθόντος, σηκώνοντας τη σημαία του αγώνα κατά της παγκοσμιοποίησης, του ευρώ και της Ευρωπαϊκής ‘Ενωσης, η Κυρία Λεπέν κατάφερε να εκφράσει τη λαϊκή αγανάκτηση, που δεν μπόρεσε ή δεν θέλησε να εκφράσει η Αριστερά.\nΣυνέθεσε έτσι τις δύο θεμελιώδεις ταυτότητες της Γαλλίας, το Έθνος και την Επανάσταση. Και προσέγγισε, με το αναμφισβήτητο ταλέντο της και δια του κ. Φιλιπό, το βαθύ, λαϊκό υποβόσκον ρεύμα σοσιαλιστικής κουλτούρας της Γαλλίας, που έρχεται από πολύ παληά και επιβιώνει στα λαϊκά της στρώματα. Ετοιμάζεται τώρα, από θέση αναμφισβήτητης υπεροχής, για την τελική έφοδο στις Βερσαλλίες.\nΣτα καζίνα του Βισύ και του Τραμπ, στην “οικονομία-καζίνο” και στην “πολιτική-καζίνο”, ισχύει μία αρχή. ‘Οποιος παίκτης κι αν κερδίσει την παρτίδα, ο ιδιοκτήτης του Καζίνο κερδίζει πάντα.\nΗ τράπουλα είναι όμως σημαδεμένη. ‘Εχουνε κλείσει το μάτι στον γκρουπιέρη. Η Λεπέν μπορεί να απευθυνθεί ευκολότερα στη λαϊκή Γαλλία, ενώ ο κ. Μακρόν ξεκινάει από την πολύ πιο περιορισμένη, πολιτικο-ιδεολογικά και κοινωνικά συμπιεσμένη βάση των “bo-bo”, των αστών μποέμ (Bourgeois-Boheme), μικρομεσαίων αστικών στρωμάτων.\nΑμέσως μετά, το Κανάρ Ανσαινέ απεκάλυπτε τις ατασθαλίες της γυναίκας του. Δεν ήταν κανένα μεγάλο, φοβερό και τρομερό σκάνδαλο. ‘Εγινε όμως τέτοιο, εξ αιτίας της υπερπροβολής του από μέσα ενημέρωσης, ιδιοκτησίας της φιλο-Μακρόν ολιγαρχίας.\nΊσως η Λεπέν είναι μια νεώτερη εκδοχή της Ζαν ντ’ Αρκ. Αν δεν είναι, η αξία των διατριβών της κατά της παγκοσμιοποίησης είναι όση ακριβώς και του απερχόμενου Προέδρου, Ολλάντ-Ροβεσπιέρου. Η μάσκα που πρέπει να φορέσει το Χρήμα, αν όχι στην ολότητά του, το πιο ριζοσπαστικό από τα κόμματά του, αυτό που, βλέποντας ότι η παγκοσμιοποίηση τρώει τα ψωμιά της, έφτιαξε και το φάρμακο για την αρρώστια που το ίδιο προκάλεσε. Όπως ένας βιομήχανος παράγει καινούρια προϊόντα όταν μειώνονται οι αγοραστές των παληών.\nΕίναι τώρα αρκετά πιθανό ότι οι Γάλλοι, νομίζοντας ότι επιλέγουν μεταξύ ‘Εθνους και Παγκοσμιοποίησης, επιλέγουν μεταξύ δύο μορφών κυριαρχίας του Χρήματος, πιθανότατα και δύο κομμάτων στις αληθινές Βερσαλίες του κόσμου μας, όχι αυτές που πάνε οι τουρίστες και οι Πρωθυπουργοί.\nΜε την κατάρρευσή της το 2008, η Λήμαν Μπράδερς απέδειξε το αδιέξοδο του νεοφιλελευθερισμού, εγκαινιάζοντας την τρίτη τόσο βαθειά Κρίση στην ιστορία του καπιταλισμού, μετά από αυτές που τον συγκλόνισαν του1860 και το 1939. Παραμένουμε πάντα στο περιβάλλον της κρίσης του 2008.\nΗ κρίση του 1860 οδήγησε στον Α’ Παγκόσμιο Πόλεμο και την Οκτωβριανή Επανάσταση. Η κρίση του 1929 οδήγησε στην αναδιοργάνωση της Αμερικής από τον Ρούζβελτ, στον Χίτλερ, τον Β’ Παγκόσμιο Πόλεμο, την Κινεζική και τις επαναστάσεις των αποικιών. Μιλάμε λοιπόν για τέτοιας κλίμακας φαινόμενα.\nΑκούγοντας κανείς αυτά που τώρα λέγονται για το Ισλάμ, νομίζει ότι ξαναζεί την ‘Αλωση της Πόλης, την πολιορκία της Βιέννης, τη μάχη του Πουατιέ. Θα πιστέψουμε στο τέλος ότι δεν ήταν η Δύση που δεν κατέκτησε απλώς, ισοπέδωσε με τους πυραύλους, τα βομβαρδιστικά και τους μισθοφόρους της, καμιά δεκαριά αραβομουσουλμανικές χώρες. Φαίνεται ότι οι ‘Αραβες βομβαρδίζουν την Ευρώπη και στέλνουν τους νέους Σταυροφόρους, με μορφή προσφύγων που θαλασσοπνίγονται, προφανώς γιατί τους αρέσουν τα επικίνδυνα αθλήματα, όχι γιατί καταστρέφονται και βομβαρδίζονται τα σπίτια τους.\nΗ ψεύτικη “φιλία” με τους Ρώσους\nΕίπε κι άλλα ενδιαφέροντα. Παλιό στέλεχος της Goldman Sachs, εμφανίστηκε ως εκπρόσωπος του υγιούς κατά του διεφθαρμένου καπιταλισμού στον οποίο, αξίζει να προσεχθεί, περιέλαβε τη Ρωσία και την Κίνα. Τις περιέλαβε δηλαδή στους εχθρούς, αν και δεν είναι η πρώτη του προτεραιότητα, την ίδια στιγμή που ο Πρόεδρός του εμφανίζεται ερωτευμένος με τον Πούτιν! Προσωρινώς μάλιστα, ο Μπάννον, αν και συνάδελφος του Γιαννόπουλου, δεν μοιάζει αντίθετος με την ιδέα μιας συμμαχίας με τους Ρώσους στη βάση των “συντηρητικών αξιών”.\nΟ κ. Μπάνον απέδειξε ότι θεωρεί εχθρό τη Ρωσία, στην ίδια ομιλία, εμφανίζοντας τον 2ο Παγκόσμιο Πόλεμο, κατεξοχήν νίκη των Σοβιετικών, που θυσίασαν πάνω από είκοσι εκατομμύρια ανθρώπους για να μπουν τελικά στο Βερολίνο, ως θρίαμβο του … καπιταλισμού, που βοήθησε τη Σοβιετική ‘Ενωση να σωθεί! Στην περιγραφή του υπήρχαν μόνο Πολωνοί, Ιταλοί και ‘Αγγλοι να πολεμάνε τους Ναζί και φυσικά απουσίαζαν τα δύο έθνη που, σχεδόν μόνα, έλαμψαν παραδειγματικά στην αντίσταση κατά του Φασισμού, οι ‘Ελληνες, που χάρισαν στην ανθρωπότητα την πρώτη νίκη της επί του ‘Αξονα, και οι Σέρβοι.\nΔεν έχει άδικο η Λεπέν σε πολλές κριτικές της για την Ευρωπαϊκή ‘Ενωση και το ευρώ. Στο δια ταύτα υπάρχει το πρόβλημα. Στο τι θα αντικαταστήσει δηλαδή την υπάρχουσα ευρωπαϊκή τάξη πραγμάτων.\nΌπως λέει ένας σημαντικός Ρώσος διανοούμενος, βαθύς μελετητής των κύκλων Κοντράτιεφ στην οικονομική ιστορία και σύμβουλος του Βλαντιμίρ Πούτιν, ο Σεργκέι Γκλάζιεφ, οι δύο παγκόσμιοι πόλεμοι ήταν ευρωπαϊκοί εμφύλιοι.\nΗ διαίρεση της Ευρώπης ήταν πάντα το κατεξοχήν όπλο των μη Ευρωπαίων που ήθελαν να κυριαρχήσουν στην ήπειρο εκμεταλλευόμενοι τις αντιθέσεις της. Τόκαναν οι Βρετανοί για να νικήσουν τη Γαλλία. Τόκαναν οι Αμερικανοί για να υποτάξουν την ήπειρο. ‘Ενωσαν μετά το δυτικό κομμάτι της, μόνο και μόνο για να παγιώσουν τη διαίρεση σε ανατολική και δυτική Ευρώπη, για να μη γίνει πραγματικότητα το όραμα του ντε Γκωλ, για μια Ευρώπη από τον Ατλαντικό ως τα Ουράλια. (‘Ηταν τόσο μεγάλη η ελπίδα που δημιούργησε, ώστε λέγεται τον πήρε με το αυτοκίνητό του και τον πήγε στη Θεσαλλονίκη ο Κωνσταντίνος Καραμανλής. Αναζητούσε στην Ευρώπη τη βοήθεια που χρειαζόταν απελπιστικά να ξεσφίξει λίγο την ασφυκτική αγγλοαμερικανική θηλιά, γύρω από τον λαιμό της μετεμφυλιακής Ελλάδας. Νόμιζε ότι δεν θα παρακολουθούσαν τι έλεγε μέσα στο αυτοκίνητό του. Έκανε λάθος).\nΕδώ συνίσταται η μεγάλη ευθύνη των δυνάμεων που επιμένουν να αποκαλούνται αριστερές, κοινωνικές, οικολογικές, ειρηνιστικές; Έχουν μια ιδέα για την Ευρώπη και τον κόσμο, έχουν μια στρατηγική, έχουν την αποφασιστικότητα να αντιμετωπίσουν μια τόσο μεγάλη πρόκληση όπως αυτή που, αντικειμενικά, τίθεται ενώπιον της ανθρωπότητας; ‘Εχουν την απαραίτητη ανεξαρτησία και το απαραίτητο θάρρος απέναντι στη Δύναμη του Χρήματος; ‘Η είναι το φως ενός άστρου που έσβησε, εγκαινιάζοντας μια μεγάλη Νύχτα, στην ιστορία του ανθρώπινου γένους, ενός κόσμου που, μέσα στη λάμψη των τεχνολογικών του επιτευγμάτων, παραμένει πιο προϊστορικός και πιο βάρβαρος από ποτέ;\nΌπως έγραψε ο Γκίντερ Γκρας, οι στρατιώτες του Χίτλερ που κατέλαβαν την Ακρόπολη, είχαν τα ποιήματα του Χέντερλιν στις αποσκευές τους. Δεν είχαν, όπως ο Σόιμπλε, αντιγράψει, σαν κακομαθημένοι μαθητές, τις συνταγές της Goldman Sachs και του ΔΝΤ στα τετράδιά τους, ούτε είχαν αναθέσει στον ‘Οτμαρ ‘Ισσινγκ να φτιάξει τους κανόνες του Ευρώ.\nΑνάρτηση από: http://www.konstantakopoulos.gr\nΕτικέτες ΓΑΛΛΙΑ, ΕΕ, ΚΑΠΙΤΑΛΙΣΜΟΣ, ΚΩΝΣΤΑΝΤΑΚΟΠΟΥΛΟΣ Δ., ΛΕΠΕΝ, ΤΡΑΜΠ Ν., ΦΟΥΚΟΓΙΑΜΑ, ΧΑΝΤΙΝΓΚΤΟΝ Σ.


Πώς πήρε το όνομά του το Αιγαίο Πέλαγος; | InfoKids\nΑρχική › Quiz › Πώς πήρε το όνομά του το Αιγαίο Πέλαγος;\nΠώς πήρε το όνομά του το Αιγαίο Πέλαγος;\nΤο Αιγαίο Πέλαγος ονομάστηκε έτσι από το βασιλιά της Αθήνας Αιγέα. Ο γιος του ο Θησέας πήγε στην Κρήτη, για να σκοτώσει το Μινώταυρο και υποσχέθηκε στον πατέρα του πως, αν γυρίσει νικητής, θα αλλάξει τα πανιά του πλοίου του από μαύρα σε άσπρα.\nΟ Θησέας σκότωσε το Μινώταυρο αλλά στο γυρισμό ξέχασε να αλλάξει τα πανιά του. Ο πατέρας του, που τον περίμενε στο ακρωτήριο Σούνιο, μόλις είδε το καράβι με τα μαύρα πανιά, από την απελπισία του έπεσε στο πέλαγος και πνίγηκε. Από τότε το πέλαγος ονομάστηκε Αιγαίο.\nΔευτέρα, 21 Ιανουάριος, 2013 στην κατηγορία Quiz\nΠόσες δεκαετίες υπάρχουν σε μια χιλιετία;\nΠοιο φρούτο ονομάζουμε Χειμωνικό;


ΤΟ ΓΡΕΚΙ: Από τους Αβράκωτους στους Αγράβατους\nMε κοστούμι και γραβάτα ο Ντέισελμπλουμ, χωρίς γραβάτα και με ριχτό πουκάμισο ο Βαρουφάκης: έτσι σχολίασε την πολυσυζητημένη συνάντηση των δύο ανδρών το ΒΒC. Το υπονοούμενο ήταν σαφές: ευπρέπεια και προσήλωση στους κανόνες από τη μια, αυθάδεια από την άλλη.\nΌπως το ράσο δεν κάνει τον παπά, έτσι και...\nη απουσία γραβάτας δεν σε καθιστά αυτόματα αντικομφορμιστή, πολύ περισσότερο επαναστάτη. Ωστόσο η απουσία της γραβάτας δεν είναι σύμβολο απόρριψης της μικροαστικής υποκρισίας, του επιφανειακού καθωσπρεπισμού. Πολύ συχνά το casual ντύσιμο είναι πολύ πιο ακριβό και περίτεχνο απ’ ό,τι το παραδοσιακό κοστουμάκι.\nΤης Μαριάννας Τζιαντζή από prin


Στην Πάτρα η Εθνική – Sport24 Πάτρας\nΣχετικά με τους δύο πρώτους αγώνες με Βουλγαρία και Βοσνία ο ομοσπονδιακός τεχνικός επισήμανε: «Είναι δύο επικίνδυνες ομάδες και ειδικά ο αγώνας στην έδρα της Βοσνίας. Διαθέτουν βασικό κορμό, έχουν ελάχιστες απουσίες και αυτό δίνει ένα αβαντάζ σε σχέση με μια ομάδα τριών ημερών που θα είμαστε εμείς. Παρόλα αυτά με τη διάθεση, την πειθαρχία και την καλή δουλειά νομίζω ότι θα ανταποκριθούμε στις ανάγκες των παιχνιδιών».\nΠροηγούμενο άρθρο EuroLeague: Υποψήφιος MVP της σεζόν ο Καλάθης\nΕπόμενο άρθρο ΑΕΚ: Απορρίφθηκε η έφεση για τις δύο αγωνιστικές κεκλεισμένων\nΠαναθηναϊκός: Στα κανάλια Novasports το τουρνουά του Κάουνας\nΕπιτέλους, η Αχαϊκή θ’ αποκτήσει κανονικό χορτάρι!\nΟλυμπιακός: Η κλεψύδρα για τον Κώστα Σλούκα\nΤα δύο ερωτηματικά για τον τελικό Κυπέλλου του Απόλλωνα με τον Παναθηναϊκό\nΜπαρτσελόνα: Περίπου ένα εκατομμύριο ευρώ οι ετήσιες απολαβές του Γιασικεβίτσιους


Προγνωστικά Α’ Λευκορωσίας Δευτέρα 20/06/2016 - Bethome.gr\nBethome Αναλύσεις Πάμε Στοίχημα Προγνωστικά Α’ Λευκορωσίας Δευτέρα 20/06/2016\nΠρογνωστικά Α’ Λευκορωσίας Δευτέρα 20/06/2016\nΠρογνωστικά Α’ Λευκορωσίας: Ολοκληρώνεται σήμερα η 13η αγωνιστική της Α’ Λευκορωσίας, στο πρόγραμμα της οποίας περιλαμβάνονται τρεις αναμετρήσεις.\nΣόλιγκορσκ – Ίσλοχ (20/06, 16:00): Απ’ τις ομάδες που έχουν κερδίσει θετικά σχόλια η Σόλιγκορσκ, βρίσκεται σταθερά στην πρώτη πεντάδα της βαθμολογίας και δείχνει ότι μπορεί να μείνει εκεί μέχρι το τέλος. Εντός έδρας είναι αξιόλογη, προέρχεται από τρεις νίκες στα τέσσερα τελευταία ματς στο γήπεδο της, μπορεί να κερδίσει και την Ίσλοχ. Οι φιλοξενούμενοι είναι ικανοί για τη ζημιά εκτός έδρας, εκεί μετρούν ρεκόρ 3-1-1.\nΓκορόντεγια – Σλάβια (20/06, 18:30): Αρχίζει να βρίσκει τα πατήματα της η Γκοροντέγια, που προσπαθεί να απομακρυνθεί απ’ τις τελευταίες θέσεις. Εντός έδρας δεν έχει πάρει τα αποτελέσματα που θα ήθελε, υποδέχεται σήμερα τη Σλάβια, που είναι μια απ’ τις κορυφαίες ομάδες των πρώτων 12 αγωνιστικών. Μόλις μια ήττα μετρούν οι φιλοξενούμενοι σε πέντε εκτός έδρας ματς (2-2-1) φέτος, μπορούν να κερδίσουν στην έδρα της Γκορόντεγια.\nΠρογνωστικό: 2 DNB\nΝτιναμό Μινσκ – Νεμάν Γκρόντνο (20/06, 19:00): Απ’ τις πιο φορμαρισμένες ομάδες της κατηγορίας η Ντιναμό Μινσκ, αρχίζει να απειλεί την Μπάτε Μπορίσοφ και δείχνει ικανή να απειλήσει για τον τίτλο. Στον αντίποδα, δεν ικανοποιεί η Νεμάν Γκρόντνο, βρίσκεται δίκαια στην τελευταία θέση, είναι κάκιστη εκτός έδρας (0-1-4). Θα πάμε με τον εύκολο άσσο.


Σοφία Καψούρου : «Όσο ανασαίνει ο άνθρωπος, θα κλαίει, κι όσο κλαίει, θα ερωτεύεται». | theatrikaprogrammata\nΣοφία Καψούρου : «Όσο ανασαίνει ο άνθρωπος, θα κλαίει, κι όσο κλαίει, θα ερωτεύεται».\nBy theatrikaprogrammata 25/11/2016 Εξώφυλλο, Συνεντεύξεις No Comments\nΗ Σοφία Καψούρου είναι η ταλαντούχα συγγραφέας και πρωταγωνίστρια της παράστασης «Ερωμένες στον Καμβά» που έχει ήδη ανέβει, με μεγάλη επιτυχία, στη θεατρική σκηνή του Vault Theatre Plus. Το έργο της υμνεί το πάθος και τον έρωτα των δύο μεγάλων ζωγράφων Ραφαήλ και Μοντιλιάνι.\nΗ ίδια διανύει μία από τις πιο δημιουργικές περιόδους της, καθώς το δεύτερο θεατρικό της έργο «Σούμαν» θ’ ανέβει από 1η Φεβρουαρίου στη Νέα Σκηνή «Νίκος Κούρκουλος» του Εθνικού Θεάτρου, και αποδεικνύει ότι το πάθος και ο έρωτας της για το θέατρο είναι εξίσου δυνατά.\n«Ερωμένες στον Καμβά» : Ένα έργο βασισμένο στη ζωή των μεγάλων ζωγράφων Ραφαήλ και Μοντιλιάνι ή καλύτερα ένα έργο βασισμένο στην ψυχική κατάθεση των δύο γυναικών που σημάδεψαν τη ζωή και το έργο τους. Μέσα από ποια δική σου ανάγκη προέκυψε η συγγραφή του;\nΑπό την ανάγκη μου να αγαπήσω. Να μιλήσω για τον υπαρκτό ερωτισμό.\n«Οι μικροί καλλιτέχνες έχουν όλες τις αγωνίες των μεγάλων μόνο που είναι μικροί. Αυτό το δράμα τους συνθλίβει. Αντίθετα οι Ερωμένες τους βρέθηκαν από την πρώτη στιγμή στη κορυφή. Το πάθος ήταν ανέκαθεν αξία απόλυτη.», αναφέρει ο Μάνος Στεφανίδης στον (πρόλογο;) του βιβλίου. Τελικά η γυναίκα μούσα είναι θύμα ή θύτης;\nΑποφεύγω τον όρο «θύμα». Δε μου αρέσει, δε μου πάει ως προσωπικότητα, έχει να κάνει με δικαστήριο, με εισαγγελικό πόρισμα κι εγώ γράφω θέατρο. Γράφω για τον έρωτα. Αν είχα γράψει ένα έργο για θύμα και θύτη σε μια ερωτική σχέση, δε θα πάταγε ψυχή στην παράσταση, πιστέψτε με. Γιατί θα είχε διδακτικό τόνο. Κι εγώ αποφεύγω να κουνάω το δάχτυλο και να γράφω όπως εξαγριωμένη δημοσιογράφος σε γυναικείο περιοδικό που η στήλη της εξαπολύει πυρά εναντίον των ανδρών. Κι αυτό ο Μάνος Στεφανίδης το εντόπισε και το ανέδειξε με το δικό του αξεπέραστο ύφος. Γράφω για γυναίκες χορτασμένες, γράφω για γυναίκες που όχι μόνο στάθηκαν πηγές έμπνευσης αλλά άντλησαν και οι ίδιες έμπνευση από το πάθος τους. Το πάθος, λέει ο Μάνος Στεφανίδης, είναι αξία απόλυτη. Αξία. Η γυναίκα μούσα δεν είναι ούτε θύμα ούτε θύτης, είναι κάτι άλλο που αρχίζει από θήτα. Είναι θεός. Ήττα και θεός μαζί. Μα, θα μου πείτε, η Φορναρίνα κλείστηκε από την απόγνωσή της σε μοναστήρι και η Ζαν αυτοκτόνησε λίγες ώρες αφότου ο Μοντιλιάνι ξεψύχησε. Δεν είναι θύματα του πάθους τους; Δεν έχασαν τα νιάτα τους και την υγεία τους, δεν αρρώστησαν από αυτή τη νοσηρότητα της σχέσης τους με τους ζωγράφους; Δεν έχασαν τη ζωή τους; Έχασαν τη ζωή αλλά κέρδισαν την αιωνιότητα. Κέρδισαν εκείνο το «αχ» του οργασμού που ο Θεός ζητά από τους αγγέλους του να ψάλλουν ανήμπορος ο ίδιος να το τραγουδήσει.\nΗ Σοφία μαζί με την συμπρωταγωνίστρια της Ασπασία Κοκόση στο έργο που έγραψε η ίδια “Ερωμένες στον Καμβά”, σε σκηνοθεσία Παναγιώτη Παναγόπουλου.\nΠόσο εύκολο είναι να είσαι και ο συγγραφέας και ο ήρωας του έργου σου πάνω στη σκηνή;\nΣοφία εναντίον Σοφίας. Έτσι νιώθω σε κάθε παράσταση. Νιώθω ότι πρέπει να αποκρυπτογραφήσω νοήματα και αινίγματα για τα οποία έχω πλήρη άγνοια. Έχω να ανακαλύψω έναν εσωτερικό ρυθμό που σαφώς είναι ο ρυθμός της καρδιάς μου, αφού έχω γράψει το κείμενο και η καρδιά μου χτυπούσε όταν το έγραφα, αλλά τι ώθησε την καρδιά μου να χτυπά με τέτοιο παλμό, σε τέτοιο τέμπο, με τέτοια δόνηση, δεν ξέρω πριν την παράσταση να σας πω, ούτε μετά ξέρω. Το ανακαλύπτω κατά τη διάρκεια της παράστασης. Όσο κρατάει η παράσταση, κρατάει και το θαύμα. Πριν και μετά είναι η ανάλυση, η εξήγηση. Αλλά εξηγούνται τα θαύματα; Γράφω από έλλειμμα γνώσης και περίσσευμα αίσθησης. Δε θέλω να ξέρω. Την απάντηση. Δεν είμαι ψυχολόγος, δεν είμαι γιατρός, δεν είμαι δικηγόρος, είμαι συγγραφέας και ηθοποιός. Για μένα τη λύση στη γραφή και την υποκριτική τη δίνει η παρατήρηση, το χιούμορ και η ποίηση. Πρωτίστως με αφορά όχι η λύση αλλά το ερώτημα. Το ερώτημα με θεραπεύει. Η προσωπική μου θεραπεία είναι η ποίηση. Αυτή η σουρεαλιστική τοποθέτηση λέξεων και χτύπων πάνω σε μια επιφάνεια καπνού.\nΤελικά τί είναι πιο δύσκολο; Να συγγράφεις, να ερμηνεύεις ή να σκηνοθετείς;\nΝα ζεις. Να καταφέρνεις να ζεις γράφοντας, ερμηνεύοντας, σκηνοθετώντας. Να πέφτεις για ύπνο με το στομάχι γεμάτο και το μυαλό ήρεμο. Αυτό όμως είναι ανέφικτο. Αυτά ως προς τη ζωή. Ως προς την Τέχνη, να γράφεις είναι το πιο δύσκολο πράγμα του κόσμου. Ή το ’χεις ή δεν το ’χεις. Ούτε μαθαίνεται, ούτε διδάσκεται. Δεν έχω παρακολουθήσει ποτέ κανένα σεμινάριο συγγραφής, κανένα καλοκαιρινό σχολείο δημιουργικής γραφής κανένα φροντιστήριο. Εγώ γράφω παραληρηματικά, γράφω από το σκοτάδι της νύχτας, από το τίποτα, από τα έγκατα του κόσμου μου και το σκάψιμο με πονάει αλλά παράλληλα με ξαλαφρώνει. Καλές οι ιστορίες των ανθρώπων, καλές οι παραστάσεις που γεννήθηκαν από ιστορίες γειτόνων, από μαρτυρίες, από κείμενα ηθοποιών κατά τη διάρκεια της πρόβας, από συρραφές κειμένων – όλες αυτές οι μορφές και τα παιχνίδια μου αρέσουν κι εμένα πάρα πολύ και έχω δει να προκύπτουν διαμάντια θεατρικά μέσα από τέτοιες διαδικασίες- αλλά το θέατρο χρειάζεται συγγραφέα. Είναι καιρός αυτό να το καταλάβουμε στην Ελλάδα και να μην τιμωρούμε τους συγγραφείς στην πείνα και την εξαθλίωση. Οι συγγραφείς πρέπει να ζήσουν, για να μην πεθάνει το θέατρο.\nΤο έργο ανεβαίνει τρίτη φορά στη σκηνή του Vault. Πόσο διαφορετικό είναι το ανέβασμά του από κείνο στο Τρένο στο Ρουφ.\nΠέρασε ένας χρόνος από την πρεμιέρα στο Τρένο στο Ρουφ. Μεγαλώσαμε κατά έναν χρόνο και όταν μεγαλώνει κανείς, μικραίνει η μέρα του. Θα με ακούσετε πολλές φορές να μιλώ για τη νύχτα γιατί εγώ τη νύχτα γιορτάζω και φρουρώ τη ζωή μου. Έχω βρει διαφορετικές ποιότητες υποκριτικά από πέρσι, βλέπω τα πράγματα πιο ειρωνικά, πιο βαθιά. Ενσαρκώνω μια Γαλλίδα, τη Ζαν Εμπιτέρν, την ερωμένη του Μοντιλιάνι και οι Γάλλοι αγαπούν πολύ την παρακμή, γοητεύονται από την décadence, γράφουν και μεταρσιώνουν την παρακμή σε ηδονή και αυτό εμένα με ξενίζει, γιατί είμαι Ελληνίδα, αλλά φέτος η ομορφιά της décadence είναι ο άξονας της ερμηνείας μου κι ας μη μου ταιριάζει μια τέτοια ομορφιά στην ψυχοσύνθεσή μου. Θα δείτε λοιπόν υποκριτικά μακροβούτια –από τη δική μας ανάγκη να δούμε πόσο κρατάει η ανάσα μας- θα δείτε διαφορές χωροταξικές με πέρσι, θα δείτε μιαν άλλη γεωμετρία χώρου, θα δείτε μία και μόνη ζωγράφο επί σκηνής να συνδέει εικαστικά την αναγέννηση, το Παρίσι των μποέμ και το σήμερα και τέλος, θα δείτε ένα εικαστικό μοτίβο συναφές του tableau vivant στο βάθος της σκηνής σε συγκεκριμένα στιγμιότυπα που θα σας επαληθεύει τις Ερωμένες στον Καμβά.\nΟι «Ερωμένες στον Καμβά» κυκλοφορούν από τις εκδόσεις sestina.\nΑπολαμβάνω τη συνεργασία μου με τις εκδόσεις sestina οι οποίες κλείνουν φέτος δύο χρόνια. Είναι καινούριες εκδόσεις κι έχουν στο τιμόνι τους την Ευαγγελία Κουλιζάκη, μια πολύ καλή φίλη, ερωμένη των γραμμάτων και των καλών βιβλίων, μια νέα γυναίκα με αισθητική και κριτήριο. Το βιβλίο γίνεται ανάρπαστο στο Vault, οι θεατές το αναζητούν πριν και μετά την παράσταση και την επόμενη ημέρα της παράστασης λαμβάνω μηνύματα από θεατές ότι το ξεκοκάλισαν. Είναι ένα πολύ προσεγμένο βιβλίο του οποίου η πρώτη αίσθηση, το εξώφυλλο καθηλώνει τα βλέμματα και μαγνητίζει. Στο βιβλίο εμπεριέχεται ολόκληρο το έργο «Ερωμένες στον Καμβά» καθώς και δύο υπέροχα κείμενα για το έργο, ένα κείμενο του Μάνου Στεφανίδη και ένα κείμενο της Πέπης Ρηγοπούλου. Πρόκειται για δύο κείμενα δύο σημαντικότατων ανθρώπων της Τέχνης που δε χορταίνεις να διαβάζεις ξανά και ξανά. Είναι τιμή μου να γράφουν για εμένα και το πρώτο μου έργο ο Μάνος Στεφανίδης και η Πέπη Ρηγοπούλου.\nΤο έργο σου βασίζεται σε ιστορικά γεγονότα, πραγματικές ιστορίες δύο σπουδαίων γυναικών. Ποια είναι η σύνδεση του έργου με το σήμερα , η σύνδεση των γυναικών εκείνης της εποχής με τις σημερινές γυναίκες;\n«Των ερωμένων φυγείν αδύνατον», γράφω στο έργο. Σήμερα οι γυναίκες έχουν βγει από τον καμβά και έχουν πάρει τον χρωστήρα στα χέρια τους. Η γυναίκα μούσα έχει εξελιχτεί σε γυναίκα περφόρμερ. Η κοινωνία συνεχίζει να αφορίζει την ερωμένη και ο γάμος με μια ανιψιά καρδιναλίου συνεχίζει να είναι το όνειρο πολλών καλλιτεχνών και όχι μόνο. Υπάρχουν καλλιτέχνες που βγαίνουν κάθε βράδυ έξω, πίνουν και γελούν, αλλά έχουν ξεχάσει τα κλειδιά και την ερωμένη τους σπίτι. Υπάρχουν άνδρες που αγαπούν την ερωμένη τους πιο βαθιά και πιο παθιασμένα από τη νόμιμη σύντροφό τους. Η Φορναρίνα και η Ζαν έρχονται από μιαν άλλη εποχή, αλλά ανήκουν στην εποχή μας. Είναι όλες οι γυναίκες μαζί και κάθε γυναίκα ξεχωριστά. Είναι η γυναίκα που ερωτεύεται ολοκληρωτικά, παθιασμένα, χωρίς φόβο και έλεος. Ο άνθρωπος το πρώτο που κάνει μόλις γεννιέται είναι να κλάψει, για να καθαρίσει τους πνεύμονές του. Όσο ανασαίνει ο άνθρωπος, θα κλαίει, κι όσο κλαίει, θα ερωτεύεται. Η σύνδεση των ηρωίδων μου με τις σημερινές γυναίκες είναι άμεση. Σε κάθε γυναικοπαρέα υπάρχουν τουλάχιστον δύο γυναίκες κατηφείς που κοιτούν και ξανακοιτούν πότε θα χτυπήσει το κινητό τους. Κι αυτός ο χτύπος θα τις κάνει ή περισσότερο κατηφείς (αν ο εραστής τους ακυρώσει τη συνάντησή τους) ή χαρούμενες (αν τους επιβεβαιώσει το ραντεβού τους). Δε λείπουν η Ζαν και Φορναρίνα σήμερα. Ο Μοντιλιάνι και ο Ραφαήλ λείπουν. Πριν από λίγες μέρες σίγησε η φωνή ενός αιώνιου εραστή, του Λέοναρντ Κοέν. Υπάρχει ένας στίχος του Κοέν για την ανιδιοτέλεια της αγάπης :\n«Και όταν πας να της πεις ότι δεν έχεις άλλη αγάπη να της δώσεις…/αφήνει τον ποταμό να σου απαντήσει ότι πάντα εσύ ήσουν ο εραστής της.»\n«Σούμαν» ένα νέο συγγραφικό σου πόνημα το οποίο μάλιστα επιλέχτηκε να παρουσιαστεί από το Εθνικό Θέατρο, κάτω από την ομπρέλα της δράσης «Ο συγγραφέας του μήνα» σε σκηνοθεσία Βασίλη Νικολαΐδη.\nΤο έργο «Σούμαν» είναι το δεύτερο θεατρικό μου έργο, το οποίο επιλέχτηκε από το Εθνικό Θέατρο και θα ανέβει από 1η Φεβρουαρίου στη Νέα Σκηνή «Νίκος Κούρκουλος» για περιορισμένες παραστάσεις. Σκηνοθέτης θα είναι ένας υπέροχος άνθρωπος και ποιητής της αίσθησης και του λόγου, ο Βασίλης Νικολαΐδης. Ένας άνθρωπος που αγαπά τη μουσική όπως ένα παιδί αγαπά το καλοκαίρι. Η μουσική είναι ιερή για το Βασίλη Νικολαΐδη. Είναι γιορτή και περιπέτεια, γι’ αυτό και έχει αγαπήσει το έργο. Θέλω να σταθώ σε αυτήν την πρωτοβουλία του Εθνικού Θεάτρου. Δεν ξύπνησε κάποιος ένα πρωί και είπε «Ωραίος καιρός για να κάνω ένα νεοελληνικό έργο…». Υπάρχει έγνοια για το νεοελληνικό έργο μέσα στο Εθνικό Θέατρο, υπάρχει ο Στάθης Λιβαθινός και ο υπεύθυνος δραματολογίου Σάββας Κυριακίδης, που ονειρεύτηκαν μιαν έξοδο του νεοελληνικού έργου από το συρτάρι, το σκεβρωμένο από τα δάκρυα της νιότης, που αφιέρωσαν ώρες και έλυσαν πολλές σπαζοκεφαλιές για τον καλύτερο και δικαιότερο σχεδιασμό αυτής της εξόδου, που πήραν ρίσκο, προσωπικό, καλλιτεχνικό, οικονομικό για να συστηθεί ο νέος Έλληνας συγγραφέας στο θεατρικό κοινό. Στην περίπτωση του «Σούμαν» το ρίσκο είναι και ποιητικό. Έχει θέση η ποίηση στην εποχή της πεζότητας; Θα μάθουμε το πρώτο βράδυ του Φλεβάρη.\nΚαι αυτό το έργο σου αντλεί την έμπνευσή του από ένα υπαρκτό πρόσωπο, τον σπουδαίο Γερμανό συνθέτη. Σε γοητεύουν τελικά οι βιογραφίες, οι ανθρώπινες ιστορίες;\nΜε γοητεύει η ανάγκη του ανθρώπου να δώσει νόημα στη ζωή του, είτε είναι ξυλουργός είτε δάσκαλος είτε ζωγράφος είτε μουσικός. Με γοητεύει το πώς κι από πού γεννιέται η Τέχνη είτε είναι η γλυπτική του Μπρουνελέσκι είτε η μαγειρική της γιαγιάς μου. Με γοητεύει η απελπισία, γιατί μόνο ο απελπισμένος ελπίζει. Και η ελπίδα είναι η μήτρα της Τέχνης. Ελπίζω να παρηγορηθώ και να παρηγορήσω, γι’ αυτό γράφω ένα τραγούδι ή ζωγραφίζω ένα πορτρέτο, απαρηγόρητος από κάποιο μεγάλο, μικρό, πραγματικό, επίπλαστο, αστείο ή σοβαρό δράμα. «Θεέ μου, κάνε με μέτριο», θα πει ο Μοντιλιάνι στο έργο μου. Και σε αυτήν τη φράση κλείνω όλες τις ανθρώπινες προσευχές, όλες τις βιογραφίες αγίων και τεράτων, όλη την τρικυμία του ανθρώπου.\nΟ «Σούμαν» ισορροπεί ανάμεσα σε δύο χώρους και δύο εποχές: την Ευρώπη του 19ου αιώνα και την Αθήνα του 21ου. Με πολύ ιδιαίτερη γλώσσα, που ενίοτε αναπτύσσεται με ομοιοκατάληκτους στίχους, συνδυάζεις τις δύο φαινομενικά ασύμβατες ιστορικές αλλά και κοινωνικές συνθήκες. Πόσο δύσκολη ήταν η συγγραφή του και γιατί επέλεξες τον συγκεκριμένο τρόπο γραφής;\nΗ συγγραφή του «Σούμαν» – ή καλύτερα η σύνθεσή του, γιατί νιώθω ότι έγραψα μουσική και σιωπές- είναι ό,τι πιο επίπονο, κοπιαστικό και ηδονικό έχω κάνει στο θέατρο. Είναι ένα έργο που με κράτησε ξάγρυπνη τα τελευταία 5 χρόνια κι ακόμα με κρατάει, ειδικά τώρα που έφτασε η στιγμή του να ανέβει στη σκηνή. Ο συγκεκριμένος τρόπος γραφής επέλεξε εμένα και το χέρι μου, όχι εγώ τον συγκεκριμένο τρόπο γραφής. Το έργο «Σούμαν» γράφτηκε σε μέτρο, σε ένα προσωπικό, ιδιαίτερο, αυτοφυές μέτρο με ρίζα στα μεγάλα ρομαντικά κείμενα, γιατί η ποίηση είναι φύση μου αλλά και θέση μου τη δεδομένη στιγμή, για το δεδομένο θέμα. Αυτή η «πολύ ιδιαίτερη γλώσσα, που ενίοτε αναπτύσσεται με ομοιοκατάληκτους στίχους» είναι επιλογή μου ασυνείδητη, ενστικτώδης. Η οποία δικαιολογείται απόλυτα, με μαθηματική ακρίβεια στο έργο λόγω της θεματικής του, του κόσμου μέσα στον οποίο το έργο αναπτύσσεται, της ιδιότητας των ηρώων και των σχέσεών τους. Δράση και γλώσσα, ένα σώμα, μια πνοή. Τα υπόλοιπα επί σκηνής. Παίζω με τη φωτιά με το «Σούμαν».\nΠέρα από το νέο σου θεατρικό έργο, που αναμένουμε με αγωνία , θα σε απολαύσουμε και ως ηθοποιό στο έργο κάποιου άλλου συγγραφέα στο προσεχές διάστημα;\nΣυζητάμε κάτι ιδιαιτέρως τολμηρό με έναν πολύ ταλαντούχο και νέο σκηνοθέτη -όπου σε αυτό το εγχείρημα θα συμμετέχω και ως ηθοποιός- αλλά για αυτό θα μπορώ να μιλήσω με περισσότερες λεπτομέρειες από το 2017.\nΠαίζουν (με αλφαβητική σειρά): Σοφία Καψούρου(Μελαχρινή Ερωμένη, Ζαν Εμπιτέρν)\nTo έργο “ΕΡΩΜΕΝΕΣ ΣΤΟΝ ΚΑΜΒΑ” κυκλοφορεί σε βιβλίο από τις εκδόσεις SESTINA.\nΚΑΘΕ ΣΑΒΒΑΤΟ ΣΤΙΣ 19:00 & ΚΥΡΙΑΚΗ ΣΤΙΣ 21:00\nΔιάρκεια 80 λεπτά (χωρίς διάλειμα)\nΜειωμένο: 8,οο ευρώ / (Φοιτητές/ Μαθητές / Σπουδαστές/ Κάτοχοι Κάρτας Πολυτέκνων (ΑΣΠΕ)/ ΑμΕΑ/\nΚάτοχοι Κάρτας Ανεργίας (ΟΑΕΔ) / Aτέλειες: 5,00 eευρώ\n«Ο χορευτής» : Η ιστορία του «κακού» παιδιού του μπαλέτου Sergei Polunin, στον κινηματογράφο.


Πάνω από 40.000 παιδιά μένουν εκτός παιδικών σταθμών | paidorama.com\nΕκτός δωρεάν φιλοξενίας σε δημοτικούς και ιδιωτικούς βρεφονηπιακούς σταθμούς μένουν φέτος πάνω από 40.000 παιδιά, παρά τις εξαγγελίες που προσπαθούσαν να πείσουν ότι τη σχολική χρονιά 2017-2018 δεν θα μείνει κανένα παιδί εκτός προσχολικής αγωγής.\nΜε άλλα λόγια, φέτος κρίθηκαν έγκυρες οι αιτήσεις για 132.982 παιδιά, αλλά εγγράφονται τα 92.231. Άρα, μένουν εκτός δωρεάν φιλοξενίας 40.751 βρέφη και νήπια. Πέρυσι οι έγκυρες αιτήσεις ήταν 121.569 και τα κουπόνια 84.800, άρα έμεναν εκτός σχεδόν 37.000.\nΣύμφωνα, όμως, με την ΕΕΤΑΑ, ο αριθμός των ωφελουμένων μπορεί τελικώς να αυξηθεί τον Σεπτέμβριο. Αυτό θα συμβεί μέσω της «ανακατανομής των Voucher που δεν θα χρησιμοποιηθούν, με στόχο να καλυφθούν όλες οι διαθέσιμες θέσεις των δομών». «Έτσι πιστεύουμε ότι ο συνολικός αριθμός των ωφελούμενων θα προσεγγίσει τις 100.000 έναντι 91.000 της περσινής χρονιάς», αναφέρει η ΕΕΤΑΑ. Κάτι ανάλογο συνέβη και πέρυσι αλλά οδήγησε και στο φαινόμενο χιλιάδες παιδιά να ξεκινήσουν τη φοίτησή τους τον Οκτώβριο αντί για την 1η Σεπτεμβρίου. Απορίας άξιον παραμένει το γεγονός γιατί να ανακοινώνονται 92.231 κουπόνια τη στιγμή που το κράτος λέει πως διαθέτει κονδύλια για 100.000.\nΣύμφωνα με την ΕΕΤΑΑ, «τα προβλήματα με τις φορολογικές δηλώσεις αντιμετωπίστηκαν επιτυχώς και πολύ μικρός ήταν τελικά ο αριθμός εκείνων που δεν μπόρεσαν να υποβάλουν φορολογική δήλωση. Και γι’ αυτούς όμως υπήρξε λύση, έτσι ώστε κανείς να μην αποκλειστεί από τη διαδικασία του προγράμματος». Eκτιμάται πως υπάρχουν 500 δικαιούχοι, κυρίως αγρότες, που δεν μπόρεσαν ακόμη να υποβάλουν φορολογική δήλωση και οι αιτήσεις τους θα κριθούν αργότερα. Όσοι εξασφάλισαν κουπόνι και μπόρεσαν να βρουν θέση στον παιδικό σταθμό της επιλογής τους, μπορούν να εγγράψουν τα παιδιά τους μέχρι τις αρχές Σεπτεμβρίου και οι φορείς (δήμοι και ιδιώτες) να προγραμματίσουν με επάρκεια χρόνου τη νέα χρονιά.


Θετικός στον κορωνοϊό ο Πατούλης και ο αντιπεριφερειάρχης του(ΦΩΤΟ) - News Facts\nΑρχική Ελλάδα Θετικός στον κορωνοϊό ο Πατούλης και ο αντιπεριφερειάρχης του(ΦΩΤΟ)\nΘετικός στον κορωνοϊό ο Πατούλης και ο αντιπεριφερειάρχης του(ΦΩΤΟ)\nΘετικός στον κορωνοϊό βρέθηκε και ο αντιπεριφερειάρχης Αττικής, Νικόλαος Πέππας, λίγες ώρες αφότου έγινε γνωστό πως ο Γιώργος Πατούλης νόσησε από τον ιό.\nΌπως αποκάλυψε με ανάρτησή του στο Facebook ο κ. Πέππας «μένω σπίτι λοιπόν και σε περιορισμένο χώρο, όπως ορίζει το πρωτόκολλο. Ενημέρωσα αμέσως όλους όσοι ήρθα σε επαφή τις τελευταίες ημέρες και απολυμαίνεται και ο χώρος εργασίας μου».\nΠαράλληλα ο αντιπεριφερειάρχης Οικονομικών και Πρόεδρος της Οικονομικής Επιτροπής της Περιφέρειας σημειώνει ότι μέσω της τεχνολογίας θα συνεχίσει να εργάζεται για τις επόμενες δύο εβδομάδες που θα διαρκέσει ο αυτοπεριορισμός του.\nΑναλυτικά η ανάρτηση του Νικόλαου Πέππα:\n“Αγαπητοί μου φίλοι Καλημέρα,\nΔιαγνώστηκα θετικός στον κορονωϊό στο πλαίσιο τακτικών προληπτικών ελέγχων που κάνω, δεδομένης και της επαφής μου με κόσμο (κυρίως θεσμικούς παράγοντες) και των αυξημένων δραστηριοτήτων μου, που προκύπτουν φυσικά και λόγω της πανδημίας.\nΜένω σπίτι λοιπόν και σε περιορισμένο χώρο, όπως ορίζει το πρωτόκολλο. Ενημέρωσα αμέσως όλους όσοι ήρθα σε επαφή τις τελευταίες ημέρες και απολυμαίνεται και ο χώρος εργασίας μου.\nΠαραμένω μάχιμος! Με τη βοήθεια της τεχνολογίας είμαι στις επάλξεις, προκειμένου το έργο μου ως Αντιπεριφερειάρχη Οικονομικών και Προέδρου της Οικονομικής Επιτροπής της Περιφέρειας να συνεχίσει απρόσκοπτα, αυτές τις δύο εβδομάδες του αυτοπεριορισμού μου.”\nΕίχε προηγηθεί την Τρίτη η ενημέρωση από τον περιφερειάρχη Αττικής πως και ο ίδιος πάσχει από κορωνοϊό.\n«Eνημερώθηκα από Δήμαρχο που συναντήθηκα τις προηγούμενες μέρες, ότι εμφάνισε συμπτώματα #Covid19. Αμέσως υποβλήθηκα σε έλεγχο και το αποτέλεσμα βγήκε θετικό. Θα παραμείνω το επόμενο διάστημα σε απομόνωση, ασκώντας εξ αποστάσεως και με ασφάλεια τα καθήκοντα μου. #Μένουμε_Ασφαλείς», έγραψε στους προσωπικούς του λογαριασμούς στα social media.\nΛίγο αργότερα, ο Περιφερειάρχης Αττικής μίλησε στο “Star”, τονίζοντας για το πώς κόλλησε τον ιό: «Όχι, δεν έχω συμπτώματα. Την Παρασκευή είχε έρθει ένας δήμαρχος στο γραφείο. Είχαν ληφθεί όλα τα μέτρα όπως σε κάθε συνάντηση. Διαβάσαμε το Σάββατο σε μια ανάρτησή του ότι ήταν θετικός. Ο αντιπεριφερειάρχης χθες έκανε τεστ, βγήκε θετικός, οπότε έκανα κι εγώ σήμερα. Και βγήκα κι εγώ θετικός. Θα κάνουμε ό, τι λέει το πρωτόκολλο, προφανώς. Κάναμε και στην σύζυγο και στον γιο, είναι αρνητικοί».\nΗ σύζυγός του, Μαρίνα Πατούλη, ενημέρωσε για το αρνητικό τεστ τόσο της ίδιας, όσο και του γιου τους, ενημερώνοντας πως ακυρώνει όλες τις προγραμματισμένες της συναντήσεις και πως θα κάνει και δεύτερο τεστ κορωνοϊού.\nΠροηγούμενο άρθροΗ Ράλλη θα… πλήρωνε για να παρουσιάζει το «Bachelor»\nΕπόμενο άρθρο17.270 κρούσματα κορωνοϊού καταγράφηκαν στη Γερμανία


Junior (Α, Β, Γ) – Senior(Δ, Ε, ΣΤ) – TechnoΠΑΙΔΕΙΑ\nMaθε τα παντα μεσω σεναριων\nΗ ενότητα αυτή έχει σκοπό την εξοικείωση των μαθητών με το σύστημα του υπολογιστή. Τα παιδιά μαθαίνουν σωστούς τρόπους χειρισμού του ηλεκτρονικού υπολογιστή, χρησιμοποιούν ειδικό λογισμικό για παιδιά σχολικής ηλικίας Α, Β και Γ Δημοτικού και έχουν στόχο να ολοκληρώσουν διάφορες δραστηριότητες για να αποκτήσουν Άδεια Χρήσης Ηλεκτρονικού Υπολογιστή.\nΛογισμικό: Windows , Kid Pix Deluxe 4D\nΣτην ενότητα αυτή οι μαθητές γίνονται συγγραφείς και γράφουν το δικό τους παραμύθι ή comic. Αναζητούν εικόνες και πληροφορίες στο διαδίκτυο και στη συνέχεια στο κειμενογράφο εισάγουν εικόνες, κείμενο και σχήματα προκειμένου να ολοκληρώσουν το παραμύθι τους.\nΟι μαθητές θα γίνουν διευθυντές ενός εργοστασίου σοκολάτας. Θα κάνουν έρευνα για να μάθουν τις προτιμήσεις του κόσμου και θα καταχωρήσουν τα αποτελέσματα φτιάχνοντας πίνακες και γραφήματα για να αξιολογήσουν τα αποτελέσματα της έρευνάς τους. Τέλος θα φτιάξουν αναφορές για την επίσημη παρουσίαση των αποτελεσμάτων τους.\nΛογισμικό: Scratch, Robolab, Robot pro, WeDo 2.0\nΣε αυτή την ενότητα οι μαθητές δημιουργούν παρουσιάσεις για τα ζώα. Αναζητούν στον Παγκόσμιο Ιστό πληροφορίες σχετικές με τα ζώα και φτιάχνουν μία παρουσίαση με εφέ κίνησης και ήχου η οποία θα καθηλώσει το κοινό.\nΛογισμικό: Microsoft Office PowerPoint, Διαδίκτυο – Wiki\n(Δ, Ε, ΣΤ )


Ο αγαπημένος Γούντι Άλεν αφήνει την καρέκλα του σκηνοθέτη στον Τζον Τορτούρο (“ROMANCE & CIGARETTES”, “PASSIONE”) και αναλαμβάνει ρόλο πρωταγωνιστή σε αυτή την κομεντί που πλημμυρίζει την μεγάλη οθόνη με γοητευτικές εικόνες της Νέας Υόρκης, αυτοσαρκαστικό χιούμορ, σαγηνευτικές γυναίκες και υπέροχες τζαζ και λάτιν μουσικές!\nΟ Φιοβαράντε (Τζον Τορτούρο) αποφασίζει να γίνει επαγγελματίας “Δον Ζουάν’’ για να κερδίσει χρήματα και να βοηθήσει τον αδέκαρο φίλο του Μάρεϊ (Γούντι Άλεν). Ο Μάρεϊ γίνεται προσωπικός “μάνατζερ” του Φιοβαράντε και σχηματίζουν ένα αχτύπητο δίδυμο, παγιδευμένο στην αγάπη και το χρήμα… Όλα ξεκινούν όταν η δερματολόγος του Μάρεϊ, Δρ. Πάρκερ (Σάρον Στόουν), προτείνει στον Φιοβαράντε να συμμετάσχει στο “τρίο” που σχεδιάζουν με τη σαγηνευτική φίλη της Σελίμα (Σοφία Βεργκάρα). Η πρόταση είναι δελεαστική, αφού η σεξουαλική ικανοποίηση γυναικών μπορεί να τους αποφέρει τα επιθυμητά χρηματικά κέρδη, και ο Μάρεϊ προσπαθεί να πείσει τον Φιοβαράντε να τη δεχτεί ώστε να βρει επιπλέον “πελάτες”…\nBackstage ματιά στην ταινία:\nΟ Τορτούρο είχε ανέκαθεν μια εμμονή με το σεξ, το οποίο “…είναι μια επιθυμία που όλοι οι άνθρωποι έχουν, και που δεν ικανοποιείται ποτέ”, όπως λέει ο ίδιος. Οι γυναίκες έχουν πρωταγωνιστικό ρόλο και ιδιαίτερη βαρύτητα στην ταινία, αφού ο Τορτούρο “δεν θέλει να ξαναδεί ποτέ του ταινία στην οποία πρωταγωνιστούν μόνο άνδρες”. Είναι από τις σπάνιες φορές που ο Άλεν υποδύεται έναν ρόλο σε ταινία την οποία δεν έχει σκηνοθετήσει ο ίδιος. “Πιστεύω πολύ στον Τζον ως σκηνοθέτη και ως ηθοποιό, κι ένιωσα πως ο Μάρεϊ ήταν ένας ρόλος που μου ταίριαζε και που θα μπορούσα να υποδυθώ”, δηλώνει. “Ο Γούντι είναι καταπληκτικός κι ευχάριστος να δουλεύεις μαζί του. Χαρακτηριστικά του είναι ο αυτοσχεδιασμός κατά τη διάρκεια των γυρισμάτων και οι πρωτότυπες ιδέες”, σύμφωνα με τον Τορτούρο. Ακόμα μία ιδιαιτερότητα της ταινίας είναι ο παράλληλος ρόλος σκηνοθέτη-πρωταγωνιστή του Τορτούρο. “Η συνεχής αλλαγή μεταξύ των δύο ρόλων είναι σχιζοφρενική σε ορισμένο βαθμό”, όπως λέει ο ίδιος.\nΌταν είναι καλό το κλίμα πίσω από κάθε δουλειά, αυτό βγαίνει και στην οθόνη. Λίγα πράγματα μπορώ να πω γι’ αυτήν την ταινία, μιας που είναι τόσο προσεγμένα φτιαγμένη λες και πρόκειται για ιστορική ταινία, που ήταν αναγκασμένοι όλοι οι συντελεστές να δώσουν βάση και στην πιο μικρή λεπτομέρεια. Άφθονο γέλιο καθ’ όλη τη διάρκεια της και ότι πρέπει για να συνοδεύσει μια νύχτα σας σε θερινό σινεμά.\nΑστεράκια: 4,5 γιατί: Δεν είναι πολλές οι καλές ταινίες που κυκλοφορούν αυτήν την περίοδο, οπότε είναι λογικό να φαντάζει η υπέροχη αυτή.\n1 σκέψη στο “Ερασιτέχνης”\n10 Ιουλίου 2014 την 07:33\nΒαρετή από την αρχή μέχρι το τέλος\nΓράψτε απάντηση στο Ασημάκης Δρόσος Ακύρωση απάντησης


Τι αναφέρει σε συνέντευξή του ο Κ. Λύβας από τα Ανώγεια Λακωνίας - Το αδιέξοδο, το «θαύμα» που τον έκανε να αναθεωρήσει και το μέλλον\nΤρίτη, 25 Σεπτέμβριος 2018 14:13 | Χρήστος Πετρούλιας | E-MAIL ΕΚΤΥΠΩΣΗ\n«Έφυγα για το βουνό γιατί βρισκόμουν σε απόγνωση. Εξαναγκάστηκα να το κάνω γιατί δεν είχα ψωμί να φάω. Δεν πήγαινε άλλο. Ήθελα να δώσω τέλος στη ζωή μου για να ηρεμήσω» είναι τα συγκλονιστικά λόγια του 52χρονου κτηνοτρόφου Κώστα Λύβα από τα Ανώγεια Λακωνίας, ο οποίος είχε εξαφανιστεί και αναζητείτο στον Ταΰγετο για διάστημα 11 ημερών, μέχρι να επανεμφανιστεί το περασμένο Σάββατο 22/9, όπως σάς ενημέρωσε ο «Λακωνικός Τύπος».\nΣε συνέντευξή του στον Τ. Κούρο, ο άνδρας μιλάει για τους λόγους που τον εξώθησαν να «χαθεί» στον Ταΰγετο. «Κάποιοι άνθρωποι διέκοψαν το νερό για τα ζώα μου για να ποτίσουν δικές τους καλλιέργειες. Αγανάκτησα, μετά από 10 χρόνια ταλαιπωρίας, καθώς κάθε δεύτερη ημέρα αναγκαζόμουν να πηγαίνω να βάζω το νερό για να ποτίζω τα ζώα. Και αυτοί μου έκαναν συνέχεια μηνύσεις, που ήταν ανύπαρκτες. Συνέπεια ήταν να με εξαντλήσουν και οικονομικά…»\nΟ κτηνοτρόφος προσθέτει τα εξής: «Μπήκα και εγγυητής σε ένα σπίτι, με αποτέλεσμα να υπογράψω για 140.000 ευρώ και να βρεθώ κατηγορούμενος από τον ίδιο τον ιδιοκτήτη για ποσό 12 ευρώ. Αυτό ήταν το “ευχαριστώ”…».\nΑναφερόμενος στο διάστημα της εξαφάνισής του και της παραμονής του σε σπηλιά του Ταϋγέτου, ο Κ. Λύβας επισημαίνει: «Κάποιοι φίλοι με βοήθησαν και τους ευχαριστώ πάρα πολύ». Για την ημέρα που τα ίχνη του χάθηκαν λέει: «Στις 3 τα ξημερώματα της Τρίτης άφησα ένα σημείωμα στην είσοδο του σπιτιού για να το βρει ο αδελφός μου το πρωί». Προσθέτει ότι «το διάστημα παραμονής στο βουνό ήταν πολύ σκληρό. Έτρωγα μόνο παξιμάδια και κορόμηλα. Με αυτά την έβγαλα…»\nΟ κτηνοτρόφος αποκαλύπτει ένα συμβάν που τον έκανε να αναθερωήσει, να σκεφτεί πιο ψύχραιμα και να μην προχωρήσει στο απονενοημένο διάβημα: «Όπως ανέφερα σε άλλο σημείωμα που άφησα στην Αγία Μαρίνα στον Βάρδα, είχα ήδη αρχίσει να χαλαρώνω. Το βράδυ είδα τη μητριά μου στον ύπνο μου που μου έλεγε ότι μου είχε αφήσει -από παλαιά- 600 ευρώ για να τα προσφέρω στο Άσυλο Ανιάτων. Ήταν η χαρά της να κεράσει τα παιδιά αυτά. Τα χρήματα αυτά, όμως, εγώ τα χάλασα για παράβολα στα δικαστήρια. Αυτό το όνειρο είδα και το θεωρώ θαύμα. Και ήταν αυτό που μου έδωσε δύναμη να αλλάξουν κάποια πράγματα στο μυαλό μου, αφού έκανα χιλιάδες σκέψεις…»\nΟ Κ. Λύβας δηλώνει αισιόδοξος για το μέλλον: «Ήμουν τελειωμένος και ευτυχώς κάποιοι φίλοι με βοήθησαν. Υπάρχουν άνθρωποι που είναι δίπλα σου, όμως κάποιοι άλλοι πρέπει να συμμορφωθούν. Τώρα που επέστρεψα, θα πολεμήσω. Θα δουλέψω και πιστεύω ότι θα τα καταφέρω. Χρειάζεται δύναμη για να συνεχίσεις».\nΤέλος, ο κτηνοτρόφος ζητεί «ένα μεγάλο συγγνώμη από όλον τον κόσμο. Σε συγγενείς, φίλους και όλες τις υπηρεσίες που ταλαιπώρησα. Και πολύ περισσότερο ζητώ συγγνώμη στον πυροσβέστη που τραυματίστηκε. ενώ προσπαθούσε να με εντοπίσει. Το ατύχημά του θα μπορούσε να ήταν μοιραίο…».\nΠαρακολουθείστε όλη τη συνέντευξη στο παρακάτω video\nΣπ. Σπανέα: «Η αρχή της δημοσιογραφίας είναι η δημοσίευση με αρχές»\nΔ. Βουτυράκου: «Η ρομποτική αναπόσπαστο κομμάτι της καθημερινότητας»


Διακοπές στην εξωτική Χαβάη\n14-06-2016 | 14:44μμ\nΕιδυλλιακές διακοπές στη Χαβάη κάνει ο Δαυίδ Σαμαράς με τον σύζυγό του Τζόι ΜακΝίλι\nΕιδυλλιακές διακοπές στη Χαβάη κάνει ο Δαυίδ Σαμαράς με τον σύζυγό του Τζόι ΜακΝίλι. Το πρώην μοντέλο από την Ελλάδα, που παντρεύτηκε πριν από μερικούς μήνες με τον Αμερικανό σκηνοθέτη και χορογράφο του Μπρόντγουεϊ, έκανε γνωστό το γεγονός μέσω facebook, αναρτώντας εξωτικά τοπία και θάλασσες από το Κιχέι, την περιοχή της Χαβάης όπου διαμένει.\nΟ Δαυίδ, ο οποίος δούλευε στη Μύκονο ως υπεύθυνος PR γνωστού κλαμπ, αποφάσισε το φθινόπωρο του 2013 να αναζητήσει την τύχη του στη Νέα Υόρκη. Και όχι μόνο κατάφερε να αποκατασταθεί επαγγελματικά, γνώρισε και τον έρωτα στα μάτια του Τζόι. Τώρα το ζευγάρι, που παντρεύτηκε τον περασμένο Φεβρουάριο στο δημαρχείο της Νέας Υόρκης, απολαμβάνει τις διακοπές του στην πανέμορφη Χαβάη, με τον Σαμαρά να είναι πιο ευτυχισμένος από ποτέ.


Ένα εκτενές άρθρο για το ποιοι «κρύβονται» πίσω από τον Στρατάρχη Χαφτάρ στη Λιβύη και τον στηρίζουν κατά της Τουρκίας φιλοξενεί η ιστοσελίδα της τουρκικής Daily Sabah και αναπαράγει η κυπριακή ιστοσελίδα sigmalive.com.\nΗ Τουρκάλα αρθρογράφος Merve Şebnem Oruc, κάνει αρχικά μια ιστορική αναδρομή για την εξέλιξη των σχέσεων του πρώην ισχυρού άντρα της Λιβύης, Μουαμάρ Καντάφι, με τον πολέμαρχο της χώρας, Χαφτάρ. Ακολούθως αναδεικνύει τον κομβικό, κατά την ίδια, ρόλο του «σκιώδους» Mohammed Dahlan στην κρίση της Λιβύης αλλά και τις σχέσεις του με τα Ηνωμένα Αραβικά Εμιράτα, τα οποία θεωρεί ως τον ενορχηστρωτή της κρίσης στη Λιβύη και τον κύριο υπαίτιο της αντιτουρκικής στάσης που κρατούν διάφορα αραβικά κράτη.\n«Προπαγάνδα» τα περί «νεο-οθωμανισμού»\nΔεν ξέρουμε τι είπε ο Πούτιν στον Mohammed bin Zayed Al Nahyan, σχετικά με το ότι έπρεπε να δεχτεί την εκεχειρία. Επίσης, δεν γνωρίζουμε γιατί ο ΜΒΖ έκανε στροφή. Στην πραγματικότητα, τόσο η Τουρκία όσο και η Ρωσία έχουν αρκετή μόχλευση στη Λιβύη. Ωστόσο, πρέπει να ξέρουμε ποια μόχλευση έχει ο Βασιλιάς του Άμπου Ντάμπι.


Από το Θείο δράμα στην Ανάσταση | TaMeteora.gr\nΑρχική ΑΠΟΨΕΙΣ/ΣΧΟΛΙΑ ΑΠΟΨΕΙΣ Από το Θείο δράμα στην Ανάσταση\nΑπό το Θείο δράμα στην Ανάσταση\n11 Απριλίου 2015, 17:54\nΗ Μεγάλη εβδομάδα ή αλλιώς η Εβδομάδα των Παθών είναι η σημαντικότερη περίοδος της Ορθοδοξίας.\nΚαι οι εφτά ημέρες της Μεγάλης Εβδομάδας είναι κατανυκτικές και εμπεριέχουν την πορεία της ανθρώπινης ζωής. Τις δυσκολίες που βιώνουμε ως άνθρωποι, τον σταυρό που κουβαλάμε ο καθένας μας, και τελικά το μυστήριο της προσωπικής λύτρωσης που απολαμβάνουμε.\nΗ Μεγάλη εβδομάδα αποτελεί για όλους μας πηγή ανανέωσης, ψυχικής καθάρσης και εσωτερικής αναζήτησης.\nΗ Αγία και Μεγάλη Εβδομάδα σε συνδυασμό πάντοτε με τη χαρμόσυνη γιορτή του Πάσχα αποτελεί τη σημαντικότερη περίοδο για όλους τους Χριστιανούς. Είναι μία εβδομαδιαία μυσταγωγική πορεία, που οδηγεί τον πιστό στη βίωση του σωτήριου Πάθους του Χριστού, με τη συμμετοχή του στις πνευματικές εκκλησιαστικές ακολουθίες των ημερών, με τα επιλεγμένα ιερά αναγνώσματα και τους σπάνιους ύμνους, οι οποίοι μας βοηθούν να ψάξουμε βαθιά μέσα μας, και αγγίζουν τις ευαίσθητες χορδές μας.\nΤο Θείο δράμα στην καθημερινή ζωή γίνεται μοιρολόι, θρήνος και αναβίωση κάποιων λαογραφικών εθίμων. Μέσα στον ιερό χώρο της Εκκλησίας όμως η Μεγάλη Εβδομάδα γίνεται για τον Χριστιανό μία συνοδοιπορία με τον Χριστό, που σηματοδοτεί και τη δική μας ανάσταση μετά από τον θάνατο της αμαρτίας.\nΜε έντονη την αίσθηση της χαρμολύπης -λύπης για το Θείο Πάθος και χαράς για την προσμονή της Ανάστασης- εκατομμύρια Χριστιανοί στην Ελλάδα και σε όλον τον κόσμο παρακολουθούν τα Θεία Πάθη, τη Σταύρωση, την αποκαθήλωση του Ιησού από τον Σταυρό και την περιφορά του Επιταφίου.\nΗ συγκίνηση κορυφώνεται στην Ακολουθία της Σταύρωσης του Ιησού, η οποία δίνει τη θέση της στο πένθος, την οδύνη και τη συντριβή για τον θάνατο του Θεανθρώπου.\nMε το «Η ζωή εν τάφω κατετέθης Χριστέ» και το συγκλονιστικό «Ω γλυκύ μου Έαρ», πάνω από τον στολισμένο με λουλούδια της άνοιξης Επιτάφιο, σε όλες τις εκκλησίες της χώρας, οι πιστοί συμμετέχουν στον θρήνο για το Θείο δράμα.\nΌλη αυτή την εβδομάδα η λύπη του θανάτου, η χαρά της Ανάστασης, η προσδοκία και η ελπίδα της σωτηρίας, εναλάσσονται.\nΑυτή η πορεία από το Πάθος της Σταύρωσης στο υπέρλαμπρο φως της Ανάστασης δίνει σε όλους μας την ελπίδα για ένα καλύτερο αύριο.\nΣε λίγες ώρες ο Χριστός μας θα σταυρωθεί, θα ταφεί και στο τέλος θα αναστηθεί.\nΑς σκορπίσει λοιπόν η Ανάσταση του Κυρίου παντού το μήνυμα της αισιοδοξίας.\nΑς αντικαταστήσει η ομόνοια, η αγάπηκαι η συμφιλίωση το μίσος, τον φανατισμό, την εμπάθεια, κι ας θεμελιώσουμε όλοι μαζί μια κοινωνία που θα στηρίζεται στην πνευματικότητα, στη συλλογικότητα και στον σεβασμό των ανθρώπινων αξιών, αυτών που κι αν χάσαμε, παραμένουν ακόμη οι φωτεινοί μας φάροι και οι παρακαταθήκες\nγια μια νέα δημιουργική πορεία.\nΗ θριαμβευτική Ανάσταση του Κυρίου νίκησε για πάντα τον θάνατο αλλά και τον ανθρώπινο φόβο. Ο Χριστός μάς χάρισε την αθανασία, τη λύτρωση, την προσωπική σωτηρία.\nΤο ανέσπερο Φως της Ανάστασης του Κυρίου σηματοδότησε την πορεία του ανθρώπου και πρόσφερε την αληθινή χαρά.\nΑς προχωρήσουμε λοιπόν με θάρρος στη ζωή. Ας αντιμετωπίσουμε τις δοκιμασίες και τις δυσκολίες που ανακύπτουν στον δρόμο μας.\nΑς σκεφτούμε κι ας προσπαθήσουμε για λίγο να δούμε τί έμεινε στην ψυχή μας κι ας την απαλλάξουμε από την κακία και οτιδήποτε την εμποδίζει να εξυγιανθεί.\nΑς πάρουμε τα πιο υγιή κομμάτια της και ας τα μετατρέψουμε σε αγάπη και προσφορά στον συνάνθρωπο. Τότε μόνο θα βιώσουμε το πραγματικό νόημα της Ανάστασης, διότι η ψυχή μας αξίζει πραγματικά κάτι καλύτερο.\nΕξάλλου, η ψυχή που διαθέτουμε ως λαός κρύβει μέσα της φως, δύναμη, αισιοδοξία. Κι αυτή η δύναμη είναι που μας κρατάει όρθιους και που τελικά θα μας βγάλει νικητές.\nΠροηγούμενο άρθροΓΙΑΝΝΗΣ ΚΟΥΡΟΥΠΑΣ: «Η σωστή ανάπτυξη του τουρισµού θα προσφέρει και στους ντόπιους µια καλύτερη ζωή»\nΕπόμενο άρθροΤο Αναστάσιμο μήνυμα του Σεβασμιωτάτου Μητροπολίτη Σταγών και Μετεώρων κ. Σεραφείμ


Maritime Economics, Logistics and Operations - BCA College\nΗ ενότητα ξεκινά με τον ορισμό και τις κύριες πτυχές της Ναυτιλιακής Εφοδιαστικής ως κύριο και κρίσιμο μέρος των παγκόσμιων Αλυσίδων Εφοδιασμού. Η σχέση μεταξύ της θαλάσσιας ναυτιλίας και του εμπορίου παρέχεται, εξετάζοντας σε ποιο βαθμό η ναυτιλία είναι διαμεσολαβητής του εμπορίου. Περιγράφεται ο μηχανισμός του διεθνούς εμπορίου, καθώς και ο ειδικός ρόλος της ναυτιλίας στο πλαίσιο αυτού του μηχανισμού. Συζητείται η διαδικασία ανάπτυξης του διεθνούς θαλάσσιου εμπορίου και της εφοδιαστικής, επισημαίνοντας παράλληλα τη σημασία των δεσμών και των δικτύων για τη διευκόλυνση του διεθνούς εμπορίου από τους μεταφορείς. Συζητείται η διαφορά μεταξύ της θαλάσσιας εφοδιαστικής και των θαλάσσιων μεταφορών, τονίζοντας τη σημασία της διαχειριστικής λειτουργίας στη διαχείριση της θαλάσσιας εφοδιαστικής. Παρέχονται βασικές γνώσεις στη ναυτιλία, προκειμένου οι φοιτητές να αποκτήσουν μια ολοκληρωμένη αντίληψη. Οι μαθητές μαθαίνουν για τις διαφορές μεταξύ των διατροπικών και πολυτροπικών μεταφορών, καθώς και για τις θεμελιώδεις ναυτιλιακές αγορές. Μελετούν τις διάφορες πτυχές των ναυτιλιακών δραστηριοτήτων στον τομέα της εφοδιαστικής, καθώς και ορισμένες συμφωνίες ναύλωσης. Η ενότητα καλύπτει το Incoterms (Διεθνείς Εμπορικοί Όροι), το σύνολο διεθνώς αναγνωρισμένων κανόνων που καθορίζουν τις ευθύνες των πωλητών και των αγοραστών. Επιπλέον, οι φοιτητές θα κατανοήσουν τις κύριες λειτουργίες θαλάσσιας εφοδιαστικής, συμπεριλαμβανομένων των αγορών, των γραμμών και της ναυτιλίας. Έμφαση δίνεται στην κατανόηση των θαλάσσιων μεταφορών εμπορευματοκιβωτίων και των λειτουργιών και επιδόσεών τους. Στη συνέχεια, επικεντρώνεται στις βασικές αρχές και πρακτικές εφαρμογές της Maritime Economics που επηρεάζουν την Εφοδιαστική, καθώς και στις βασικές αρχές και εργαλεία της Ανάλυσης Δεδομένων που χρησιμοποιούνται στη Maritime Logistics. Τέλος, η ενότητα θα παροτρύνει τους μαθητές να εξοικειωθούν με το μάθημα χρησιμοποιώντας πρακτικές ασκήσεις και εφαρμογές των γνώσεων που έλαβαν.